
note de curs — cuprins 


Argument 


l. Atributele vitruviene ca surse ale expresiei arhitecturale 
- firmitas şi expresia tectonică 
- utilitas şi expresia functiunii 


- venustas şi expresia poetică 


II. Forma arhitecturală ca limbaj — expresie, percepție şi semnificație 

1. Paliere ale percepției şi semnificației 
- palierul primar (universal, natural) 
- palierul cultural-simbolic (convenţional) 
- palierul individual 

2. Palierul primar: percepţie şi formă 
- experienţe primare ale relaţiei cu mediul 
- predispozitii perceptive; raportul figură-fond 
- efecte optice 

3. Ipostazele complementare ale formei arhitecturale 
- (+) Si (-), volum si spatiu 
- relatii intre forme ca párti ale unei compozitii arhitectural - 
urbane; evolutia istoricá a relatiei dintre volumul construit si 
spatiul urban 
- interpretarea relatiei spatiu/volum prin prisma raportului 


figurá/fond — implicaţii ale percepţiei arhitectural 


Argument 


Conţinutul cursului se doreşte o introducere în teoria arhitecturii, dar nu în formula 
tradiţională, ci sub semnul conceptului de semnificaţie, concept foarte vehiculat în 
ultimul timp, ca o consecinţă a golirii treptate de conţinut a creaţiei arhitecturale în 


epoca modernă şi contemporană. 


În perioada premodernă, edificiile (în primul rând cele reprezentative pentru o societate: 

templul, biserica, palatul) întrupau fără excepție idealurile comune unei epoci sau societăți şi în 
acelaşi timp valori universale ale spiritualității umane — deci un adevăr mai înalt, transcendent. 

O dată cu modernitatea, din considerente complexe (mutatia către noile idealuri ale 

libertăţii şi emancipării faţă de orice autoritate, ale individualismului şi ale progresului tehnologic; 
dezvoltarea accelerată a societății industriale şi explozia cererii în materie de spațiu construit, etc.), 
dimensiunea transcendentá a creaţiei arhitecturale se pierde treptat, iar edificiile, desacralizate, nu 
fac decât să materializeze adevăruri (chiar interese) imediate sau se reprezinte pe sine. 

Ca urmare, arhitectul devine, după caz, din interpret sensibil, de talent, al aspirațiilor 

colective şi al adevărurilor universale, un mare artist sau un simplu prestator de servicii, un om de 
afaceri pragmatic sau un dictator implacabil. Fenomenul arhitectural se ramifică într-o multitudine 
de direcţii, curente şi tendințe, fapt pozitiv în sine, dacă multe din aceste tendinţe nu ar piede cu 
desăvârşire finalitatea umană a demersului, ducând la manifestări extreme (comercialism şi kitsch, 
formalism şi gratuitate, intelectualism excesiv, functionalism sau rationalism rigid, etc.). 

Gândirea postmodernă iniţiază, începând din deceniul al şaptelea al sec. XX, o amplă 

reactie critică față de agenda modernităţii şi de consecinţele negative ale acesteia, propunând o 
revenire (cu corectiile necesare impuse de situaţia actuală) la sensul originar al creaţiei 
arhitecturale, denaturat sau ignorat în decursul perioadei anterioare. În acest context trebuie înţeles 
accentul important pus pe mesajul (conţinutul) formei arhitecturale, pe mecanismul înglobării şi al 


transmiterii semnificatiilor necesare unei relaţii optime între om şi cadrul construit. 


Cursul propune înţelegerea arhitecturii ca limbaj al formelor semnificante, ca 
vehicul al semnificatiilor umane şi în acelaşi timp ca materializare a lor sub 
forma cadrului construit. 

Definirea gestului arhitectural a constituit şi constituie una din principalele teme ale 
Teoriei Arhitecturii, disciplină care stă la baza practicii arhitecturale şi a formării 


profesionale a arhitectului. 


Definiţii de lucru: 


Theoria (gr. = privire, contemplare de la distanţă a realităţii. 
Teoria 
Arhitecturii = un discurs asupra practicii şi producției de arhitectură, care, în virtutea naturii 


sale speculative şi anticipatoare, se ocupă nu numai de realizări, dar şi de 
concepte, principii, direcţii sau intenţii, de relaţia dintre arhitectură şi natură, 
cultură, societate, tehnologie, precum şi de definirea propriu-zisă a arhitecturii ca 


disciplină, cu originile, instrumentele şi scopurile sale. 


Definirea arhitecturii din perspectiva cursului: 
Arhitectura = nu un produs al unui subiect creator liber de orice constrângeri 
= nu rezultatul unor determinări imediate, conjuncturale (de natură 
funcţională, structurală, comercială, etc.) 
= un mod de raportare a omului la realitatea înconjurătoare 
(dar nu o raportare pragmatică, utilitară, asemenea 
producției de bunuri, ci una semnificantă), în ultimă instanță 
un mod de existență specific uman 
= un act de transformare a mediului înconjurător într-o lume a 
omului prin investirea spațiului existenţial cu semnificații 
umane 
= un sistem de forme semnificante cu ajutorul cărora omul 


modelează şi remodelează existentul 


Fiind un suport al conţinuturilor sau semnificatiilor umane, arhitectura poate fi 
privită ca un limbaj, deşi nu este un simplu act de comunicare (după cum nu este 


nici un simplu act estetic, asemenea celorlalte arte), ci are în esenţă alt scop. 


Definiţii de lucru: 

Limbaj = mod de expresie format dintr-un sistem de semne destinat comunicării, 
transmiterii de mesaje 

Expresie = proces de ,traducere" a unei entităţi printr-o altă entitate cu caracter observabil 
= manifestarea vizibilă a unui conţinut invizibil, suportul concret al unei semnificaţii 


- ex. ordinul grec reprezintă expresia „poetică” a stabilităţii şi a echilibrului tectonic. 


Chiar şi adepţii abordării fenomenologice (care, de regulă, critică abordarea semiotică, 


abstractizată, a realităţii ca un sistem de semne, şi propune reîntoarcerea la o relație autentică, 


directá, intre om si lume - v. Norberg-Schulz) recunosc cá limbajul (de fapt vocabularul) exprimä 
continuturile existenţei, iar structurarea cuvintelor prin relaţii sintactice ne arată că lucrurile sunt 
puse în relaţii cu înțeles reciproc. De altfel, orice fenomen cultural poate fi analizat ca un sistem de 


semne, după cum cultura în ansamblul ei poate fi considerată un act de comunicare. 


Analiza limbajului arhitectural conduce la înţelegerea arhitecturii ca: 
- expresie a existenţei umane în sens generic, strâns legată de 
realitatea concretă a lucrurilor, de legile care o structurează, de semnificaţii cu 
caracter universal, general (perspectiva fenomenologică) 
- expresie a societății, a sistemului său de valori şi reprezentări, a semnificatiilor 
cultural-simbolice specifice fiecărei comunități (perspectiva istorică). 
Definiţiile propuse ca premisă a cursului sunt, probabil, incomplete, dată fiind natura 
complexă şi, uneori, paradoxală a disciplinei denumite „arhitectură”. Ca urmare, pentru o 
mai corectă şi mai profundă înţelegere a acesteia, devine utilă o trecere în revistă a 


diferitelor ipostaze în care se manifestă. 


ipostaze ale arhitecturii: - artă 
- ştiinţă 
- serviciu social 
- mestesug 
- disciplină intelectuală 


- activitate antropogenetică 


Arhitectura ca artă 

- dimensiunea estetică este inerentă arhitecturii ca diferenţă specifică în cadrul categoriei mai largi 
a ,constructiei" (altfel spus, ca principală deosebire față de construcţia utilitară) 

- intenţia estetică se poate traduce prin „expresivitate“; esteticul nu se rezumă la frumos, ci 
cuprinde şi alte categorii (în speţă, în arhitectură: pitorescul, sublimul, monumentalul, gratiosul, 
bizarul, grotescul sau chiar urâtul) 

- arhitectura beneficiază de o condiţie superioară faţă de celelalte arte: este considerată prima artă 
în ordinea existenţei, regină şi mamă a tuturor artelor (Hegel); sub aspectul mimesis-ului (relectare 
a realităţii care defineşte orice artă, după Platon), arhitectura, ca şi muzica, este o artă cosmică, 
demiurgică (non-reprezentationalá, abstractă, nu reproduce forme ale naturii, ci legi si principii 
universale precum proportionalitatea, simetria, ritmul, repetiţia, echilibrul, etc.) 

- în acelaşi timp apare ca inferioară altor arte datorită unor servituti care îngrădesc creativitatea 


(servituti materiale — supunerea faţă de legile fizicii, în primul rand gravitația, şi faţă de legitätile 


materialelor; servituti sociale — dependenţa față de comandă; servituti morale — care tin de 
responsabilitatea fatá de societate) 

- originea etimologică [artha (Ib. sanscrită) = utilitate + semnificaţie] desemnează arta în sens 
general ca utilitate simbolică (semnificantă), ca activitate necesară, utilă prin menirea ei de a 
transmite semnificaţii 

- analog, arhitectura se defineşte ca artă a organizării spaţiului şi a investirii lui cu semnificaţii 
(arhitectura = construcție + semnificaţie) - ex. monumentele megalitice. 


Arhitectura ca ştiinţă 

- ca şi stiinta, arhitectura presupune cunoaştere, metodă si o atitudine bazată pe rigoare şi 
disciplină a gândirii 

- în proiectarea de arhitectură se iau în calcul si se relationeazá o multitudine de date, factori, 
determinări, norme, principii, regulamente 

- la origine, ştiinţa si arta sunt nediferentiate, unificate în categoriile sincretice ale magiei şi mitului, 
din care se desprind cu timpul (nu întâmplător, primul arhitect cunoscut, Imhotep, era mare preot, 
magician, matematician şi medic) 

- în Evul Mediu, în mod paradoxal, construcția, ingineria este considerată o artă, iar ştiinţa este 
exprimarea adevărului (în timp ce arhitectura este considerată un simplu mestesug); ulterior 
scientia se va lega exclusiv de rațiune 

- filonul rationalist este fundamental pentru arhitectura modernă, de la raționalismul structural al lui 
Viollet-le-Duc la cel functionalist al scolii Bauhaus 

- dar, dupá cum a demonstrat-o experienta modernismului, exacerbarea dimensiunii rationale, 


ştiinţifice a arhitecturii s-a dovedit falimentară. 


Arhitectura ca serviciu social 
- arhitectura nu poate exista în lipsa unei comenzi, iar arhitectul devine astfel un prestator de 
servicii calificat 
- totalitatea cerinţelor unei societăți la un moment dat în materie de spaţiu construit formează 
comanda socială, factor determinant pentru fenomenul arhitectural 
- aspecte ale comenzii sociale: 
1. practic-material — concretizat în diferitele tipuri de clădiri (numite şi programe de 
arhitectură) care răspund unei anumite funcțiuni 
2. ideal — ideologic sau cultural 
- aspectul ideologic se referă în primul rând la relaţia arhitecturii cu puterea 
(politică, socială, religioasă, economică); ex. arhitectura regimurilor autoritare, care 
impun un anumit caracter (monumental, de prestigiu), susținut de regulă de 


limbajul clasic (v. concursul pentru aripa de est a Luvrului) 


- aspectul cultural se referă la sistemul de valori şi reprezentări al unui grup uman, 
la tradiţii, mod de viaţă, gust, identitate, memorie culturală — de care arhitectul 
trebuie să ţină seama dacă se adresează acelui grup; ex. impunerea viziunii proprii 
şi ignorarea aspectului cultural, sortite esecului (Le Corbusier cu ansamblul de 
locuinţe sociale de la Pessac, lângă Bordeaux), şi, la polul opus, succesul unei 
arhitecturi participative, care respectă modul de viaţă şi valorile unei comunităţi 
(Ralph Erskine cu ansamblul Byker Wall, Newcastle upon Tyne, Marea Britanie — 
v. Architecture d'Aujourd'hui 187 / noiembrie 1976 şi Architectural Review 1018 / 
decembrie 1981). 

- importanţa raportului între „supunere” si „impunere” în relaţia arhitect-beneficiar, a compromisului 

care nu face rabat de la principiile profesiunii 

- arhitectura presupune o creativitate de tip special (asemănătoare cu aceea a unui actor de talent), 

care nu trebuie să se exprime pe sine, ci să interpreteze, în maniera sa unică, semnificaţiile proprii 


unui loc sau unui grup uman, precum şi semnificaţii cu valoare universală. 


Arhitectura ca meşteşug 

- arhitectul era, la origine, un archi (prim, principal) — tekton (dulgher, tâmplar), deci un şef de 
echipă, un meşter constructor, strâns legat de execuţie şi bun cunoscător al materialelor şi 
tehnicilor artizanale — statut pe care îl păstrează şi în Evul Mediu 

-odată cu Renaşterea, meseria se intelectualizează treptat, îndepărtându-se de realitatea concretă 
a formei construite; concepţia se separă de execuţie, care este încredințată uneori, în perioada 
contemporană, unei firme specializate. 

- rezultatul este dat de inconsistenta şi simplismul care caracterizează detaliile Stilului International 
sau ale postmodernismului istoricist 

- apar însă, chiar în sec. XX, arhitecţi preocupați de detaliul constructiv, care dă expresivitate, sens 
şi ordine întregii opere (ex. mişcarea Arts & Crafts; Frank Lloyd Wright; Mies van der Rohe — 
celebru pentru maxima: Dumnezeu se află în detaliu; Louis Kahn; Carlo Scarpa) 

- expresia tectonică, datorată materialului, tehnicii sau detaliului constructiv, revine în prezent în 
forță în teoria şi practica arhitecturală (v. Kenneth Frampton, Studies in Tectonic Culture); tectonica 
nu exprimă numai propria sa producere producere şi funcţionare, ci şi relaţia construcţiei cu cerul şi 


pământul, ancorarea ei în realitatea ontologică. 


Arhitectura ca disciplină intelectuală 
- ipostază complementară celei anterioare - se opun, dar se completează reciproc (ideal fiind 
echilibrul perfect între cele două) 


- Adolf Loos: arhitectul este un zidar care a învăţat latina 


- Alberti este primul arhitect în sens modern (deşi contemporan, in sec. XV, cu Brunelleschi, în 
esenţă ultimul mare constructor gotic, care lucrează după machete in situ); având o pregătire 
teoretică (drept, retorică, matematică), Alberti se preocupă de concepție, delegându-şi discipolii 
pentru supravegherea execuției 

- îndepărtarea de realitate, abstractizarea formei arhitecturale atinge apogeul în cadrul 
modernismului (interbelic şi postbelic) — ex. Brasilia — o compoziţie perfectă, dar lipsită de finalitate 
umană 

- dincolo de neajunsurile excesivei intelectualizări a meseriei, arhitectura rămâne o disciplină de 
sinteză, care pretinde celui ce o practică să jongleze cu noţiuni din domeniile cele mai diferite: 
sociologie, psihologie, antropologie, urbanism, filozofie, estetică, istoria artei, istorie, geografie, 


fizică, rezistenţa materialelor, instalaţii, eficiență economică etc. 


Arhitectura ca mod de existență 

- componentă fundamentală a modului de viaţă, dimensiune specific umană, arhitectura este 
definită de Frangoise Choay ca activitate antropogenetică (prin care omul îşi construieşte lumea 
şi se construieşte pe sine, transformă natura într-o lume a omului); ceea ce trimite la conceptul de 
semnificaţie 

- arhitectura trebuie înțeleasă nu ca o simplă acțiune de organizare a spaţiului, ci ca gest 
semnificant, de investire a realităţii cu conţinuturi umane 

- Mircea Eliade: o casă este universul pe care omul şi-l construieşte pentru sine, reluând 
cosmogonia - creaţia paradigmaiică a zeilor; acelaşi lucru se poate afirma şi despre aşezările 
umane; decurge de aici dimensiunea demiurgică a omului şi a arhitecturii ca activitate umană 
definitorie 

- prin modelarea semnificantă a spațiului, omul creează "locuri" (spaţii calitativ diferite, în care se 
manifestă sensibil o semnificaţie existenţială, simbolică, rituală sau socială, şi nu spatii adaptate pur 
şi simplu unor necesităţi practice) — pasibile a fi însuşite, intelectual şi afectiv, a fi „trăite” în mod 
autentic 

- concluzie : arhitectura constituie o expresie directă a prezenței omului în lume - deci o 


imagine a existenței umane 


|. Atributele vitruviene ca surse ale expresiei 
arhitecturale 


Expresia arhitecturală — sinteză a expresiei celor trei atribute (componente, 
cerinţe) fundamentale ale operei de arhitectură (firmitas, utilitas, venustas), 
identificate de Vitruviu (Marcus Vitruvius Pollio) în De architectura libri decem, 
primul (şi singurul) tratat de arhitectură care ne-a parvenit din Antichitatea clasică 


(cca. 25 Î.Hr., în perioada domniei lui Octavian Augustus). 


1 — firmitas (soliditate, stabilitate) — domeniul staticii, al tehnicilor şi al materialelor 
de construcţie + alegerea sitului 

2 — utilitas (funcţionalitate) — folosinţa clădirii si garantia unei bune functionári 

3 — venustas (frumusețe, expresivitate) — cerinţe estetice / calităţi formale 


(proporţii, echilibru, ornament) 


Cele trei atribute, prezente în cadrul oricărui obiect arhitectural, pot fi interpretate, 


în termenii unei analize lingvistice, ca niveluri paralele ale comunicării: 


firmitas: suportul material  — nivelul semiotic (suportul comunicării) 
utilitas: conţinutul (scopul) — nivelul semantic 
venustas: forma — nivelul “poetic” / estetic / artistic 


Pentru a răspunde cerinţelor reprezentate de atributele vitruviene, arhitectul 
propune anumite forme care generează efecte (expresii) şi semnificații 
structurale/tectonice, funcţionale şi estetico-simbolice, in dozaje diferite, în funcţie 
de program, de context, de opţiunea autorului sau a comanditarului. Rezultanta 


acestora constituie expresia arhitecturală, mesajul final al operei. 


1.firmitas : 


- conditie absolut necesará pentru existenta fizicá a cládirii, dar nu suficientà 
pentru statutul de obiect arhitectural 

- definit ca rezistenţa faţă de factorii care ameninţă integritatea clădirii: 
încărcări statice (gravitaționale) sau dinamice (din acţiunea seismelor şi vânturilor 
puternice), factori fizico-chimici naturali (intemperii, diferenţe de temperatură, 
umiditate) sau artificiali (eroziune, infiltraţii, coroziune), factori accidentali (şocuri, 
explozii, incendii, inundații) 


- se concretizează în sistemul constructiv, materiale, tehnologie, echipare tehnică. 


° De cele mai multe ori se manifestă ca o prezență discretă, implicită, si nu ca 
scop în sine. 
- există însă momente, în istoria arhitecturii, în care firmitas prevalează față de 
celelalte atribute, constituind o sursă importantă a înnoirii limbajului arhitectural, iar 
expresia tectonică devine esenţială pentru expresia arhitecturală generală — 
momente în care cerinţele funcţionale (practice sau simbolice) depăşesc 
posibilităţile tehnice ale epocii şi se caută/se experimentează noi soluții. 
Preocupările structurale predomină în: 
- perioada arhaică - strâns legate de problema acoperirii pe orizontală a 
golurilor şi a spaţiilor de mari dimensiuni (rezistenţa la întindere / încovoiere 
a materialelor de construcție), care duce la apariţia principalelor sisteme 


constructive tradiționale — sistemul trilitic si sistemul în arc şi boltă 

ex. Poarta Leilor, Micene, Grecia 
- perioada gotică — legate nu de căutarea performanţei constructive (de 
altfel realizate), ci de cerințe simbolice: crearea unor spatii cát mai ample 
pentru a răspunde elanului religios al mulțimilor; a unor deschideri cát mai 
largi, prin care lumina, simbol al divinității, să pătrundă în spaţiul de cult 
(mistica luminii); a unor edificii cât mai impunătoare, ca expresie a orgoliului 
civic al oraşelor-comune care încep să depindă direct de rege, şi nu de 


seniorii feudali 


ex. catedralele gotice, în special din Franţa şi Germania 

- perioada modernă (în special începând din sec. XIX)— legate de 
dezvoltarea fárá precedent a economiei, de aparitia unor noi programe 
(cládiri industriale, gári, hale pentru expozitii universale, poduri, birouri, etc.) 
cu necesitáti structurale noi (deschideri mari si ináltimi mari, eforturi 
structurale diferite, etc.): 
— de aceste constructii se ocupă inginerii, care sunt acum purtătorii 
noului în materie de limbaj arhitectural (v. şi denumirea de “arhitectura 
inginerilor”) 
ex. Hala Masinilor de la Expoziţia Internaţională de la Paris, Tour Eiffel 
(ambele 1899) 
— arhitecţii încep treptat să utilizeze noile materiale şi structuri, 
performante, camuflate însă sub aparenţa celor tradiţionale, cel putin la 
exterior, ca apoi să descopere mijloace de expresie specifice 
ex. Biblioteca Sainte-Geneviéve, Paris — Henri Labrouste; Bursa din 


Amsterdam — H.P. Berlage; magazinele universale (temple ale comertului): 
Lafayette, Samaritaine, Printemps — Paris; Halele din Paris - Victor Baltard 


— în sec. XX, arhitecţii par fascinati de valenţele estetice ale noilor 
forme constructive, ale structurilor speciale şi ale tehnologiilor inovatoare 
- pânze subţiri de beton, structuri metalice tridimensionale sau pe 
cabluri, grinzi din beton precomprimat, celule spaţiale prefabricate, etc. 
ex. Felix Candela, Pier Luigi Nervi (Palazetto dello Sport, Roma), Eero 
Saarinen (Aeroportul Dulles, Washington D.C.), Noriaki Kurokawa (Nakajin 
Building, Tokyo) 
— la sfârşitul secolului, manifestare a unui modernism târziu încă atras 
de mitul progresului tehnologic, apare curentul high-tech — ca o 
demonstraţie de forță, adesea gratuită, a tehnicii de ultimă oră 
ex. Centrul Pompidou, Paris — Richard Rogers & Renzo Piano: o expresie 
contemporană a culturii noastre, mai mult metaforă tehnicistă decât 
răspuns la cerințe concrete — propune de fapt un nou sistem ornamental 
ex. Clădirea Lloyds, Londra - Richard Rogers — problema măsurii în care 


se justifică expresia tehnicistă în arhitectura civilă 

° Pentru expresia arhitecturală este importantă diferenta între structura 
reală, fizică si structura percepută (care poate fi chiar cea reală, lăsată aparentă 
şi exprimată cu sinceritate, sau o structură figurată). 

ex. zidării portante, masive, care, datorită tratării decorative cu pilastri şi antablamente, 


apar ca structuri liniare (cadre) cu umplutură de zidărie (Palazzo Ruccellai - Florenţa, 


palatele din piața Capitoliului - Roma) 


° Firmitas (formele tectonice, materialele) = sursă importantă de 


semnificații universale, pe care se construiesc cele simbolice 
ex. 
Piramida: 
- semnificatii primare: stabilitate, ascensiune, masivitate, impenetrabilitate 
- semnificatii secundare: relaţie între cer şi pământ, scară simbolică spre Soarele 
Ra, mormânt al lui Osiris, zeu al fertilității şi garant al prosperității regatului (dacă 
mormântul nu este profanat) 
Ordinul grec: 
- semnificații primare: echilibru perfect, absolut, între orizontală şi verticală, între 
plin si gol, între umbră şi lumină; regularitate, armonie, proportionalitate 
- semnificații secundare: kosmopoiesis, metaforă a ordinii universale reflectate în 
proporţiile corpului uman 
Goticul: 
- semnificații primare: ascensiune, dematerializare, dinamism, organicitate 
- semnificaţii secundare: elan religios, imn închinat lui Dumnezeu — definit ca 


“lumina supraesentialá", glorificare a naturii în care se poate deslusi opera divină 


° Arhitectii, în special în perioada modernă, în care progresul tehnologic le-a 
permis o mare libertate a formei, au adoptat diferite atitudini față de tehnica 
constructivă (enumerate de Pierre von Meiss): 
a. integrare a tehnicii: forma plastică si tehnica apar în echilibru 
perfect (ex. Frank Lloyd Wright); 
b. exaltare: tehnica, pusă în valoare, este principalul mijloc de 
expresie arhitecturală (ex. Pier Luigi Nervi); 
c. figurare: tehnica nu este decât o imagine tehnicista sofisticată - 
metaforă suprapusă realității structurale (ex. arhitectura high- 
tech); 

d. disimulare: tehnica este camuflatá sub aparenta unei alte 
tehnici din ratiuni diferite — se cautá o imagine de prestigiu (ex. 
Andrea Palladio) sau incá nu existá o expresie proprie (ex. Henri 
Labrouste); 

e. subordonare: tehnica este supusá unei expresii plastice 
dominante (ex. capela de la Ronchamp - Le Corbusier). 


° Accentul pe expresia tectonică = o tendință importantă (susţinută în 
prezent de Kenneth Frampton), care porneşte de la înțelegerea arhitecturii ca 
activitate tectonică, şi nu scenografică, profund ancorată în realitatea ontologică 
şi de aceea aptă să redea omului sentimentul de apartenenţă la lumea în care 
trăieşte. 


ex. Mies van der Rohe, Louis Kahn, Carlo Scarpa 


2. utilitas: 


- conținutul propriu-zis al arhitecturii, echivalentul anecdoticului din artele plastice, 
literatură sau muzica programatică 
- definit drept capacitatea unei clădiri de a se adecva în mod optim la o 


anumită funcţiune sau destinaţie 


Sens dublu: 
a. funcționalitate practică, materială, utilitară - se referă la conformarea 
şi dimensionarea spaţiilor şi volumelor, la conditionarea spaţiilor si la relaţiile 
dintre acestea (ierarhie sau egalitate, legături obligatorii sau facultative, 
schema funcţională) etc. — aspect cantitativ, cuantificabil 
b. funcţionalitate ideală — aspect calitativ, inefabil — tine de adecvarea 
optimă la funcţiune 
e psihologică — se referă la ambiantä, la percepţia subiectivă a cadrului 
arhitectural şi la un grad de confort fără de care omul poate 
desfăşura o activitate, dar nu se poate identifica cu spaţiul care o 


adăposteşte; 

- confortul psihologic poate însemna intimitate, cordialitate, lux, grad 
de personalizare, atmosferă, etc. 
ex. atrium-urile hotelurilor lui John Portman (Atlanta): caracterul inedit, 
spectaculos, animația continuă — un mare succes comercial datorat 
ambianţei; 
ex. clădirea administrativă a companiei Johnson Wax, Racine, Wisconsin — 
Frank Lloyd Wright, 1936: spaţiu pe două niveluri, spectaculos datorită 
stâlpilor ciupercă (rol portant + estetic) şi luminatorului, finisat cu materiale 


calde — randament crescut al angajaţilor. 


simbolică ( semnificantá / metaforică) teren comun cu venustas 


— transmite semnificaţii legate de destinaţie, context cultural sau fizic, 
aspirații şi valori individuale, de grup sau universale etc. 

- termenul “simbol!” este utilizat în mod curent pentru a denumi orice 
semn, dar reprezintă de fapt numai unul din cele 3 tipuri de semne 


recunoscute de semiotică: 
a. semne indexice: semne abstracte; anunţă, semnalizează o 
realitate — ex. semnele de circulaţie; chioşcul de gogoşi 
(doughnuts) anunţat printr-un mare doughnut în vârf de catarg 
(Robert Venturi) 
b. semne iconice (metaforă) : trimit la o realitate cu care au ceva 
în comun; cel mai des utilizate în arhitectură, în special în perioada 
modernă (imagini ale functiunii): de la duck (fast-foodul în formă de 
pasăre) la aeroportul TWA (Eero Saarinen) ca metaforă a zborului 
sau la Biblioteca Naţională din Paris (Dominique Perrault), cu cele 
4 turnuri de colt ca nişte cărți deschise - trecând prin aşa-numita 
architecture parlante din sec. XVIII (Boulee, Ledoux, Lequeu) 
c. semne simbolice: reprezintă prin convenţie o realitate absentă, 
invizibilă (transcendentă) cu care se identifică (ex. peştele, semn 
de recunoaştere al primilor creştini); distilează memoria culturală a 
unei colectivități, o transformă în convenţii - ex. ordinul clasic 
(simbol al ordinii cosmice), porticul cu fronton, cupola (până la 
Palladio simboluri ale sacrului) etc. 


- expresia funcţională se referă la transmiterea, în primul rând, a 
semnificatiilor legate, explicit sau implicit, de funcțiunea propriu-zisă 


(semnificaţii funcţionale), dar şi a unor semnificaţii cu caracter mai 

larg (sociale, culturale, ideologice, simbolice), legate de un anumit 
context: 

1. semnificatii functionale (semne iconice, mai rar indexice): 
-la nivelul spatiului 
ex. functiuni principale si secundare exprimate prin scará, 
tratare arhitecturalá, ambiantà 
- la nivelul elementelor de arhitecturá si al unor subansambluri 
ex. identificarea facilá a functiunilor dupá forma si dimensiunile 
golurilor din fațadă (scara, încăperile principale, serviciile, etc.) 
sau după forma caracteristică a unor subansambluri (casa 
scării, casa liftului) 
- la nivelul volumului general 
ex. imaginea uzinelor cu şeduri şi coş de fum devenită semn 
indexic (v. legendele hărților) 
- la nivelul programului (asociaţii, conexiuni legate de 
programe) 
ex. soliditatea şi impenetrabilitate fațadelor unei bănci (în stil 
egiptean sau asiro-babilonian în sec. XIX; pereți masivi, mari 
plinuri de zidărie + o sugestie a fermoarului la Banca del 
Gottardo, Lugano - Mario Botta); imaginea unei zburătoare la 
aeroportul TWA, New York — Eero Saarinen, 1962 

2. semnificaţii sociale (semne iconice sau simbolice) - indică un 
statut individual sau de grup, 
ex. identitatea corporativă - Chrysler Building, New York, sau 
orice sediu de mare companie 

3. semnificatii culturale (semne iconice sau simbolice) - exprimá 
identitatea culturalá a unui grup sau a unui loc 
ex. spiritul national sau regional fn arhitecturá (stilul 
neorománesc) 

4. semnificatii ideologice (semne simbolice) — legate de 
propaganda puterii sau a unor grupári social-politice 
ex. neoclasicismul ca arhitecturá a revolutiilor si regimurilor 
burgheze; clasicismul regimurilor autoritare (nazist, fascist, 
stalinist); monumentalitatea arhitecturii industriale din perioada 
de ascensiune a Germaniei ante-1914 (Fabrica de turbine AEG, 
Berlin — Peter Behrens, 1911) 


15 


5. semnificatii simbolice (semne simbolice cu un grad de 
ambiguitate semanticá — se preteazá la multe interpretäri) 
ex. opera din Sydney — forma spectaculoasă, cu sugestii 
multiple, care marcheazá rolul cládirii ca eveniment urban si ca 


semnal al orasului 


- Decorum - principiu al teoriei clasice echivalent cu functionalitatea 


simbolicá; traductibil prin convenientá, adecvare la scop 
- provenit din retoricá, unde decorum (parte a elocutio) = 
congruenta dintre discursul retoric si destinatia sa ca loc, timp si tip 
de public (adaptare la scop) 
- decor-ul lui Vitruviu: o categorie estetică complexă (cu implicaţii 
sociale si morale + asociată cu Frumosul) cerând ca aspectul unei 
clădiri să fie compus corect (adecvarea formei la conţinut — ex. 
ordinul templului la personalitatea zeului), respectând convențiile 
sociale şi culturale (reprezentate prin teme ornamentale), ca şi 
canonul artistic (regulile, auctoritas) 
- teoria clasică (sec. XVII-XVIII) dezvoltă conceptul de decorum ca 
bienséance sau convenance, punând accentul pe legitimitatea 
ornamentului; Laugier (considerat un promotor al raționalismului în 
teoria arhitecturii) recomandă pentru locuinţele sarace “beaucoup 
de propreté et de comodité, point de faste' - o manifestare a 
ierarhiei sociale 
- prin decorum, teoria clasică articulează viziunea unui univers 
ordonat, armonios, coerent, ierarhizat, în care totul are un rol şi o 
semnificaţie bine determinate, stabilite odată pentru totdeauna; 
ordinea divină se materializează în ordinea societății şi a artei şi 
devine manifestă prin ornament (la rândul său conceput în 
concordanţă cu paradigma parurii) 
- decorum - o teorie a reprezentárii structurii sociale prin forma 
construità 
- posteritatea conceptului de decorum strábate perioada moderná, 
fundamentánd premisele functionaliste ale miscärii Arts & Crafts, 
ca si functionalismul insusi, chiar dacá adecvarea la scop nu se 
mai referă la o ordine a lucrurilor dată de Dumnezeu, ci la o ordine 


laicá determinatà de ratiuni social-politice, etice, estetice, practice. 

Functionalismul: orientare / directie / tendintá care promoveazá primatul 


functiunii in conceptia arhitecturalà 

- scindare a atributelor specificá modernitätii (spre deosebire de unitatea 
indestructibilă a concepției despre lume, pusă sub semnul credinţei specifică lumii 
pre-moderne; ca reflectare a dezvoltării complexe a societăţii, modernitatea separă 
diferite domenii - rațiune şi sensibilitate, util şi frumos, structură şi ornament - în 
componente până atunci considerate inseparabile, formând un tot unitar); 

- consacrat ca un curent major în perioada interbelică, sinonim cu termenii de 
“modernism interbelic” sau "Stil International", functionalismul (de fapt o formă de 


rationalism functional) are rădăcini mai vechi 
Primele manifestări ale atitudinii funcționaliste: 
- Mişcarea Arts & Crafts — arhitectura domestică burgheză din 
Anglia victoriană nu mai încearcă să imite stilurile istorice ale 
resedintelor aristocratice, ci, promovând valori tipic burgheze 
(confortul, eficienţa), apelează la formele arhitecturii vernaculare, 
la materialele locale şi la tehnici tradiţionale (de unde denumirea 
de FreeStyle Architecture); fiecare funcţiune sau bloc funcţional 
capătă propriul volum şi propriul acoperiş, precum şi o expresie 
proprie, sincer afişată în fațadă 
ex. Red House, Philip Webb, Marea Britanie, 1859 (locuinţa lui 
William Morris) 
- Louis Sullivan, fondatorul Şcolii de la Chicago — autorul motto- 
ului functionalist “form follows function" (idee preluată de la 
naturalistul Lamarck: functia creeaza organul); Sullivan gándeste 
arhitectura într-o unitate organica formă - funcţiune, după modelul 
biologic 
ex. Guaranty Building, Buffalo, 1895 — turn de birouri conceput 
după principiul coloanei: baza = parter + mezanin, spatii publice 
gândite ca un decor fastuos al străzii; fusul canelat = zona de 
birouri, tratată mai neutru, cu riflaje verticale; capitelul = 
coronamentul, spatii tehnice (rezervorul de apă si camera troliului), 
dar zonă cu funcţie estetică si reprezentativă (participă la silueta 
urbaná) 


- curentul functionalist propriu-zis se dezvoltá mai ales incepánd din anii 20, 
fundamentat de Le Corbusier si de reprezentantii Scolii Bauhaus — promoveazá 

adecvarea formei la functiune, in forme simple, geometrice, austere (lipsite de 
ornament), posibil de realizat cu mijloace industriale 
ex. cládirea Scolii Bauhaus, Dessau — Walter Gropius,1925 — 
ilustreazá principiile functionaliste — zonificarea functionalà 
(organizare pavilionară, în blocuri funcţionale distincte, articulate 
prin circulații verticale), conformarea fiecărui spaţiu după funcţiune, 


expresia proprie fiecărei funcțiuni etc. 


- devine o estetica funcționalistă, definită în 1932, cu ocazia expoziţiei The 
International Style (MoMA, New York), de către Henry-Russell Hitchcock şi Philip 
Johnson, în opoziţie cu estetica clasică: 

- masa înlocuită prin volum 

- simetria axială înlocuită prin regularitate 

- ornamentul aplicat înlocuit prin proporții şi calități estetice ale 

materialelor 
=> 0 estetică abstractă, care se va generaliza după al doilea razboi mondial în 
special în arhitectura locuinţei de masă, conducând la depersonalizare, 


uniformizare, pierdere a identității 


- principiile funcționaliste se extind si la scara oraşului (urbanismul functionalist): 

zonificarea funcţională (zoning) după principalele funcțiuni ale oraşului (locuirea, 

producţia, recreerea şi circulaţia) 
- ex. cartierul experimental Weissenhof, lângă Stuttgart — 1927 
(proieci coordonat de Mies van der Rohe la care au participat toti 
marii reprezentanti ai functionalismului) — cládirile de locuit sunt 
amplasate într-o zonă izolată de centrul oraşului, un parc cu alei 
pietonale şi alei de acces carosabil; circulaţia carosabilă este 
scoasă în afara cartierului, perimetral, dispărând ideea de stradă 
tradițională; 
- ideile urbanismului functionalist sunt meritorii pentru încercarea 
de a soluţiona criza urbană a secolului XX — dar aplicarea lor 
rigidă, mecanică, fără a tine seama de situaţia particulară a fiecărei 
teme, a condus la un adevărat eşec uman (v. demolarea, în 
ultimele zeci de ani, a unor cartiere de locuinţe ieftine devenite 


focare de infractionalitate) 

- ex. cartierul Pruitt Igoe din St. Louis, Missouri — arh. Minoru 
Yamasaki, aruncat în aer în 1972 (moment în care Charles Jencks 


recunoaşte sfârşitul modernismului si al idealurilor sale) 


- exemplele de functionalism de bună calitate sunt cele în care aspectele utilitare 


şi cele psihologico-simbolice sunt inseparabile 
ex. Alvar Aalto — sanatoriul TBC de la Paimio, Finlanda, 1929, 
unde aplică principiile funcționaliste (forme simple, geometrice, 
zonificare funcţională), dar se concentrează asupra confortului 
psihologic al bolnavilor - ambianța caldă (lemnul şi designul 
original) + detalii tehnice (tâmplării exterioare cu sistem de 
circulaţie a aerului etc.) 
ex. cartier muncitoresc Hook van Holland — arh. J.J.P. Oud, 1924; 
se pástreazá scara domesticá si o anume traditie a locuirii 
(locuinte individuale cu mici dotári de comert, strada-coridor) care 
dá utilizatorilor un sentiment al comunitátii, al apartenentei (chiar 


dacá locuintele sunt identice, repetabile, impersonale) 
3. venustas: 


- componentá esteticá / artisticá / poeticá a arhitecturii, care include si o 
dimensiune simbolică - expresivitatea pur formală, detaşată de raţiuni extraestetice 
(funcţionale, structurale), în virtutea unei anumite autonomii a formei artistice care 
permite experimentul gratuit 

- venustas = artisticitate + simbolism (dimensiunea artistică a unei opere nu 
constă numai în realitatea ei fizică, ci în primul rând în semnificațiile transmise de 
forme, în ceea ce exprimă) 

- atributul cel mai teoretizat, problema centrală a teoriei clasice de arhitectură 


(formă, proporții, ornament, ordin). 


- pentru Vitruviu, venustas include cerinţele estetice, în primul rând proporțiile, dar 
şi inventivitatea artistică + adecvarea față de destinaţia clădirii (importantă sursă a 
Frumosului): cerințele frumosului sunt îndeplinite “când opera are o aparență 
elegantă şi plăcută, iar proporțiile relative ale părților individuale au fost calculate 
pe baza adevăratei simetrii” - simetria în sensul antic = comensurabilitate (a 


părţilor între ele sau a părţilor față de un modul), armonie; 


19 


- conceptul de decor (congruentá, adecvarea dintre formá si continut cu 


respectarea convențiilor social-culturale şi a canonului) este o componentă 


a lui Venustas — v. cap. Utilitas (din perspectiva actuală, decor aparţine unei 


zone de suprapunere între Utilitas ca funcţionalitate simbolică si Venustas); 


- decor dictează modul de utilizare a ordinelor (în funcţie de caracterul şi 


calităţile lor - probleme de iconologie arhitecturală): 


- doric: pentru zeități virile, războinice (Marte, Hercule, Minerva) 
- ionic: pentru zeități cu caracter intermediar între severitatea 
masculină si zveltetea feminină (Junona, Diana, Bacchus) 

- corintic: pentru zeitáti cu o naturá delicatá (Venus, Flora, 


Proserpina, nimfe ale izvoarelor) 


- proportiile sunt definite in 3 moduri: 


1. prin relatia pártilor intre ele 

2. prin relatia tuturor elementelor cu un modul 

3. prin analogia cu proportiile corpului uman 

=> dualitate a conceptului de proportie: proportii matematice 
versus proporții antropomorfice (legate în imaginea omului 


vitruvian) 


- Alberti nu utilizează termenul Venustas, ci, cu acelaşi sens (Frumos, frumusețe), 


termenul de pulchritudo; criteriul suprem al Frumosului = armonia (concinnitas), 


concept cheie al teoriei sale, bazat pe număr (numerus), proportie (finitio) şi 


distribuţie (collocatio) 


- regulile date de numere derivă din natură; ex. numere pare- 
impare: picioarele animalelor sunt în numar par, la fel şi coloanele 
sau colțurile; deschiderile (gura sau, pe fiecare parte a corpului 
animalelor, urechea, nara, ochiul) — în număr impar, la fel şi 
golurile fațadei etc. 

- legile proporțiilor, ca şi legile armoniei muzicale (în linia lui 
Pitagora) derivă de asemenea din Natură; intervalurile armonice 
ale scării muzicale erau văzute ca dovadă audibilă a frumuseţii 
rapoartelor numerice care stau la baza ordinii universale 

- legile distribuţiei, inspirate şi ele din natură, se referă la poziţia 
relativă a părţilor unei clădiri unele faţă de altele, de ex. simetria (în 


sensul modern de echilibru al părţilor) 

- în linia lui Vitruviu, teoria renascentistă (inclusiv Alberti) consideră că 
- după cum omul este imaginea lui Dumnezeu (proporțiile sale sunt 
concepute şi fixate de voinţa divină), tot aşa proporțiile arhitecturii trebuie să 
exprime ordinea cosmică 
- analogia dintre acordurile muzicale audibile şi proporţiile arhitecturale 
vizibile este expresia şi în acelaşi timp dovada incontestabilă a structurii 


armonice a universului 


- doctrina unui univers matematic, guvernat de legile proporţiilor armonice, este 


reafirmată de marii gânditori ai sec. XVI-XVIII (Kepler, Galilei) 


- erodarea legilor proporţiilor se produce o dată cu desacralizarea treptată a viziunii 
despre lume (operă a modenitätii) 
-Claude Perrault introduce relativismul: nu exista rapoarte “frumoase” 
aprioric, frumusețea proporțiilor clasice se datorează obisnuintei (pierderea 
dimensiunii transcendente a ordinului — considerat până acum un simbol al 
ordinii cosmice); noţiunea de frumos se scindează în (1) frumos obiectiv / 
pozitiv (natural, real, necesar — ex. calitatea materialelor şi a execuţiei) şi (2) 
frumos subiectiv / arbitrar (relativ — ex. proporțiile) 
- Francesco Milizia (sec. XVIII): proportiile şi, implicit, impresia produsă de 
un edificiu, depind de senzaţie, de experienţa anterioară 
- linia senzualista engleză (sec. XVIII) — cu teoriile filozofului David Hume şi 
ale pictorului William Hogarth — transformă estetica obiectivă într-o 
sensibilitate subiectivă 
- Hogarth, în “On the Standard of Taste” ataca fundamentul teoriei 
clasice: frumuseţea nu este inerentă obiectului pentru ca acesta sa 
fie in acord cu armonia supremă, ci aparține sensibilităţii, ca şi 
diformitatea 
- Richard Payne Knight - proporţiile vizibile depind de asociaţiile de 
idei, nu de o rațiune abstractă (demonstrează ca armonia muzicală 
şi proporțiile spaţiale nu au nimic în comun: aceleaşi dimensiuni 
relative care fac un animal frumos îl fac pe un altul urât) 
=> proporția devine un rezultat al sensibilităţii individuale, iar 


arhitectura se emancipeazá complet față de rapoartele matematice; 

proporția rămâne totuşi valabilă în forma degenerată ca rețetă didactică - 


instrumentalizată, desacralizata, fără legătură cu semnificaţia originară 


- sec. XVIII înlocuieşte primatul proportiei cu noţiunea de caracter (introdusă de 
Germain Boffrand): transpunerea în arhitectură nu a unor rapoarte deduse din 


proporțiile corpului uman, ci a nuantelor umane de caracter 
- se caută identitatea nu între rapoartele muzicale şi arhitecturale, 
ci între sentimentele declanşate de muzică şi arhitectură; 
- o clădire trebuie să exprime caracterului ocupantului sau al 
functiunii; arhitectura produce un efect, se adresează 
observatorului; 
- Boffrand propune o estetică a efectului, derivată din retorică 
- conceptul de caracter fundamentează ideile arhitecturii 


“vizionare” şi ale aşa-numitei architecture parlante. 


- sec. XIX: dezbateri despre stilul, urmate de o problematică non-estetica (socială, 
tehnologică, urbanistică, ideologică — ex. specificul national) 

- începând cu Viollet-le-Duc, teoria arhitecturii nu mai este privită ca un sistem 
estetic speculativ, ci ca rezultat al unei cercetări științifice empirice inatacabile 

- sec. XX — nihilismul avangardelor aduce o revizuire a valorilor; se propune o 
estetică a maşinii, iar frumosul ajunge să se identifice cu “forma justă” (perfect 
adaptată functiunii, automat frumoasă); simultan, se constată o revenire la teoria 
proporţiilor din considerente estetico-functionale (Modulorul lui Le Corbusier) 

- în prezent, problematica frumosului şi a expresivitátii formei este înlocuită în 
teoria de arhitectură de teme mai apropiate de preocupările societăţii 
contemporane, dar rămâne, implicit, o cerinţă fundamentală, conținută în subtext 
de o mare parte a acestor teme (semnificaţia şi fenomenologia locului, legătura cu 
tradiția, contextul, expresia tectonică, originalitatea în artă). 


Venustas ca expresie a formei 
Expresivitatea formelor arhitecturale este determinată atât de realitatea lor 
concretă (geometrie, textură, culoare), cât şi de semnificaţiile pe care le transmit, 


deci de modul cum sunt receptate de observator, în funcţie de asociaţiile sau 

conexiunile pe care le suscitá (de fapt chiar aparenţa concretă contine sugestii 
perceptive, adesea îndepărtate de realitatea imediată)). Formele nu sunt niciodată 
pure, “inocente”, ci poartă o încărcătură de semnificaţii pe care experiența umană 
o recunoaşte întotdeauna. 

Sursa (proveniența) formelor arhitecturale, în sensul de reflectare a unei realități 
(mimesis) devine astfel un criteriu important în identificarea semnificatiilor pe care 


le transmit. 


Tipuri de forme după criteriul mimetic: 
1. Forme derivate din rațiuni extraestetice (structurale sau functionale)- 


care primesc o interpretare estetică şi ajung să pară ornamentale 

ex. ordinul clasic, născut din “mirabilul dialog între forma tectonică si apa de ploaie” 
(Paolo Portoghesi): are la origine rol structural, dar devine o interpretare poetică a structurii 
(curbura echinei dorice şi a fusului, precum şi sensul descendent al volutelor ionice şi al 
frunzelor de acant corintice, care exprimă reacția pietrei la acţiunea încărcărilor 
gravitaționale, structura antablamentului din piatră care imită structura din lemn); elemente 
gândite pentru a facilita scurgerea apelor meteorice sau efectele neplăcute ale degradărilor 
pe care le produc — profilele cornişei, în special lăcrimarul (reprodus şi la cornişele 
interioare), canelurile coloanelor etc. 

ex. modenatura gotică — ansamblul profilelor si al decoratiilor (inclusiv garguiele 
proeminente, în formă de monstri sau demoni) este gândit pentru a proteja fatada de 
efectele apei de ploaie; 

ex. ancadramentele au o origine structurală - întărirea structurii (zidărie portantă, deci 
suprafață continuă) în dreptul golurilor — lintoul (buiandrugul) care uneori trebuie susținut de 
montanti şi de o bază; la finisarea zidului se poate renunţa la exprimarea vizibilă a ramei 
rezultate; dar, din raţiuni de confort psihologic (şi estetico-simbolice), rama structurală este 
reprodusă şi amplificată decorativ. 


2. forme ideale, derivate din interpretarea unor modele estetice şi/sau 

simbolice 

a. modelul cosmic (imago mundi): 
- aşezarea, locuinţa şi sanctuarul (în perioada primitivă şi arhaică) — 
ritualuri de întemeiere cu marcarea centrului şi a limitei, care echivalează 
cu creaţia lumii 


- biserica în perioada creştină timpurie (cupola simbol al cerului, nava — al 

lumii terestre) 

- temple budiste sau hinduiste — planul figureazá o mandala (simbol cosmic 
transpus într-o magine capabilă să conducă la iluminare): formă 
rectangulară, orientată după punctele cardinale; incinte concentrice (trepte 
initiatice); sanctuarul în centru ca axis mundi 


ex. Angkor-Vat (Cambodgia), Borobudur (Java) 
b. modele arhetipale sau mitice: 


- muntele sacru (piramide, ziggurate, temple indiene) 

- labirintul (palatul din Cnossos, Creta) — simbol inițiatic 

- Chivotul (Tabernacolul) — templul lui Solomon (model pentru tipul spaţial 
central) 

- Civitas Dei (cetatea lui Dumnezeu = lerusalimul ceresc, model pentru 


tipul bazilical) 


c. modele istorice de prestigiu: 
- templul grec: ex. preluat din Renastere (Palladio) până în neoclasicism 
(La Madeleine, Paris; Walhalla, Regensburg) 
- templul circular roman (al zeiţei Vesta): ex. Bramante (Tempietto) 
- arcul de triumf roman: ex. Alberti (portaluri la San Francesco din Rimini 
sau Sant'Andrea din Mantova) 
- Panteonul: ex. Bramante (Tempietto), Palladio (vila Capra), Thomas 
Jefferson (Biblioteca Universităţii din Virginia) 
- Tempietto: ex. Sir Christopher Wren (St. Paul, Londra) 


- Vila Capra: ex. Lord Burlington 


d. modele geometrice abstracte: 
- compoziții bazate pe forme geometrice simple şi irasee regulatoare 
ex. oraşele ideale ale Renaşterii, care îmbină formalismul estetic, 
simbologia cosmică şi noile tehnici de fortificaţie într-o formă ideală pusă în 
legătură cu rectitudinea morală a cetățenilor — Sforzinda (Antonio Filarete, 
sec. XV), Palmanuova (Vincenzo Scamozzi, sec. XVI) 
ex. planurile vilelor lui Palladio 


ex. fatade ale vilelor lui Le Corbusier (Maison Ozenfant, Garches) 


e. modele estetice (derivate din doctrine / programe estetice elaborate de 


arhitecti sau plasticieni) 
- Grupul De Stijl: se bazeazá pe principiile neoplasticismului (Piet 
Mondrian), curent pictural care propune descoperirea esentei realităţii, a 

Concluzie 


structurilor sale elementare; forma este descompusá in elementele sale 
simple (linii, suprafete, culori primare si non-culori) 

ex. Casa Schroeder, Utrecht — Gerrit Rietveld: obiect artistic la care se 
aplică principiul descompunerii volumului în linii si suprafeţe (elemente 
primare); fațadele par explodate, deconstruite, elementele se citesc net, 
într-o izolare reciprocă; 

- Mies van der Rohe - prisma transparentă din metal şi sticlă, forma ideală 
cu vocaţie universală, care poate fi utilizată indiferent de funcţiune; 

ex. prisma verticală: Seagram Building, New York - birouri; Lake Shore 
Drive, Chicago - locuinţe (formă improprie — lipsa de intimitate); 

ex. prisma orizontală: Crown Hall, Illinois Institute of Technology, New 
York; Casa Farnsworth; Neue Nationalgalerie, Berlin (formă improprie 
pentru funcțiunea de muzeu de artă — lumina naturală laterală este nocivă 
pentru tablouri); 

- Le Corbusier - Capela de la Ronchamp, Franţa (1950) - forma sculpturală 
cu multiple aluzii simbolice; capelă de pelerinaj în sit natural pe locul unui 
sanctuar celtic, marchează orientarea autorului spre un stil sculptural, 
bazat pe organicitatea formei; forma plastică este suverană, dominând atât 
minimalele cerințe funcţionale, cât şi problemele tehnice: dubla cochilie 
sprijinită pe sâmburi de beton înglobaţi în zidărie, lăsând o fantă continuă 
de lumină şi părând că levitează; peretele de sud perforat de ferestre 
neregulate dispuse înt-o compoziție elaborată, care dau naştere unui 
spectacol continuu de culoare şi lumină; peretele de est concav (opusul 
absidei tradiționale, convexe) care devine un mare altar în aer liber pentru 
slujbele de hram; formele absidate bogate în reminiscente ale unei tradiţii 
mediteraneene arhaice — sunt numai câteva din mijloacele de expresie la 
care apelează Le Corbusier; 

- Erank Lloyd Wright - Muzeul Guggenheim, New York: forma ideală a 
spiralei descendente ca partiu muzeal; criticată pentru că nu incită la 
contemplarea operei de artă, ci la mişcare (rampa, spirala=forme 
dinamice), iar spaţiul total, unic distrage atenţia vizitatorului; pe de altă 
parte, spatiul-eveniment îl incită să recepteze mai bine arta (muzeul, sala 
de concerte), îl transpune într-un alt registru perceptiv, superior celui 


curent. 

Frontiera intre atribute si expresiile lor nu este fermá, ci fluctuantá, elasticá; de 
altfel, aspectele reflectate de cele trei comandamente se pot regrupa ín douá 
categorii, care produc două clase de forme: 
1.  Firmitas si Utilitas practic reflectă aspecte concrete, materiale, ale 
existentei, determinári obiective 
— produc forme “utile” (structurale sau funcţionale) care pot deveni 
expresii / imagini / metafore ale propriilor scopuri 
2.  Venustas si Utilitas ideal (psihologico-simbolic) reflectă aspecte 
generale ale existentei si spiritualitátii umane, legate de valori 
universale sau specifice unei comunități 
— produc forme “artistice” / “poetice” care pot fi simbolice sau 


libere (pur estetice) 


Bibliografie capitolul l: 


- William Curtis, Architecture since 1900, Phaidon, London, 1996 

- Kenneth Frampton, Modern Architecture — A Critical History, Thames & Hudson, New 
York, 1985 (cota Il 4837) 

-  Sorin Vasilescu, Istoria arhitecturii moderne (curs) 

- Charles Jencks, Le Langage de l'architecture post-moderne, London, Academy 
Editions / Éditions Denoél, 1985, pp. 39-79 

- William Curtis, Architecture since 1900, Phaidon, London, 1996 

- Pierre von Meiss — From Form to Place, capitolul 8 : "Form and the Nature of Materials" 
(despre atitudinea faţă de tehnică) , p.165-192 

- Kenneth Frampton, Studies in Tectonic Culture, MIT Press, Cambridge, 
Massachusetts, London, 1996 


26 


II. Forma arhitecturală ca limbaj — expresie, 


percepţie şi semnificaţie 


1. Paliere ale percepției şi semnificației 


În artă şi arhitectură, fenomenul de comunicare (de transmitere a unor 
conţinuturi sau semnificaţii) trebuie privit sub un dublu aspect: 

- expresia (apanajul emitätorului de mesaje, deci al creatorului) 

- perceptia (apanajul receptorului, deci al „destinatarului” mesajelor, al 


„consumatorului” sau al utilizatorului) 


În teoria artei se consideră că fenomenul de receptare a obiectului artistic este o formă de 
cunoaştere care poate fi asimilată cu percepţia. Locul acesteia pe scara cunoaşterii (de fapt a 
reflectárii realităţii) se poate observa din clasificarea de mai jos. 
Cunoaşterea - 2 trepte: 
a- empirică (senzorială); forme de reflectare 
- senzaţia (reflectarea nemijlocită a unor însuşiri ale obiectelor din 
realitate care acţionează asupra organelor de simt) 
- percepția (reflectarea ca un întreg unitar a obiectelor care, prin 
anumite însuşiri, acționează asupra simţurilor; se bazează pe 
experienţa anterioară) - se pare că, pe scara evolutivă, de la 
mamifere în sus nu mai există senzaţii pure, ci numai percepții 
- reprezentarea (imagine senzorială a unor obiecte/fenomene din 
realitate, evocată mental în absenţa lor) - face trecerea spre 
gândirea abstractă 
b- teoretică (rațională); forme de reflectare 


- noțiuni, categorii, judecăţi, raționamente, teorii 


Spre deosebire de poeti, muzicieni sau artişti plastici, care se pot manifesta oricât 
de liber în exprimarea mesajului artistic (şi, la fel de liber, îşi pot asuma condiţia de 
artisti neintelesi), arhitecţii, ca şi ceilalţi creatori implicaţi în modelarea cadrului de 
viaţă al omului (urbanisti, designeri), sunt datori să asigure o relaţie optimă între 


producţiile lor şi beneficiari, şi deci o percepţie corespunzătoare a acestor creații şi 

a mesajelor pe care le transmit. Ín consecintá, este important ca aceste categorii 
de creatori sá se familiarizeze cu problematica perceptiei, cu modul in care sunt 


interpretate formele, cu potentialul lor expresiv. 


De la experientá la perceptie si de la perceptie la semnificatie 

Mintea umană este astfel programată încât să caute semnificaţia (înțelesul) 
fiecărei informaţii senzoriale / a fiecărui stimul pe care o/il primeşte din exterior. 
Semnificațiile pe care le transmit obiectele şi fenomenele cu care venim în 
contact depind de percepție, iar percepţia se bazează pe experienţă. 
Fiecare obiect/fenomen cunoscut îşi are, în memoria umană, propriul său fişier; 
obiectele/fenomenele nemaiîntâlnite sau întâmplătoare primesc automat o 
interpretare preliminară pe baza informaţiei deja dobândite, fiind provizoriu 
introduse în fişierul corespunzător unui obiect/fenomen asemănător, deja 
cunoscut. Dacă se repetă, li se creează ulterior un fişier propriu. Interpretarea 
informaţiilor se realizează deci pe baza memoriei stocate, care, la rândul său, se 
datorează experienţei. Este vorba despre experienţa dobândită de fiecare individ 
atât pe parcursul propriei existente, cât şi despre cea transmisă prin educaţie sau 


genetic. 


Prin urmare, se pot identifica trei paliere ale experienţei şi percepţiei: 

1.  Palierul universal (primar, general, biologic), al speciei — constând din 
experienţe comune tuturor membrilor speciei umane (Homo Sapiens 
Sapiens), legate de corporalitatea omului, de relaţiile sale cu mediul 
înconjurător 

2.  Palierulcultural-simbolic, de grup — format din experienţele comune 
unui anumit grup cultural (rasă, etnie, naţiune, colectivitate urbană sau 
rurală, grup religios, sectă, club, asociaţie profesională, etc.), care 
împărtăşeşte un sistem de valori şi reprezentări comune 


3.  Palierul individual — format din experienţele personale ale fiecăruia 

Acestor paliere le corespund, in mod analog, trei paliere ale semnificatiei: 

1. Palierul semnificatiilor universale (primare, naturale) — transmise pe 
cale biologicá, geneticá; ex. amenintarea pe care o reprezintá un perete 
inclinat spre observator, pasibil de prábusire (v. Turnul din Pisa) sau 
protecţia pe care o poate oferi o adâncitură în sol sau într-un perete 
vertical 

2. Palierul semnificatiilor cultural-simbolice (convenţionale) — bazate 
pe mituri, tradiţii, experiențe comune ale unei colectivităţi, formate prin 
convenție între membrii acesteia şi transmise prin educaţie; ex. culoarea 
de doliu (negru pentru europeni, alb pentru japonezi, galben pentru 
indieni) sau semnul de recunoaştere al creştinilor în perioada 
persecuțiilor (peştele, cuvânt care, în limba greacă - /xruc, reprezenta 
acronimul denumirii complete a lui Isus Cristos). 

3. Palierul semnificatiilor individuale — derivate din memoriile si 
experienţele proprii fiecărui individ, ex. prăjitura numită madeleine, care îi 
evocă lui Proust o amintire atât de puternică, încât declanşează acel flux 


al memoriei care produce romanul În căutarea timpului pierdut 


Cursul se ocupă în mod special de palierul primar, care poate constitui baza unui 
limbaj universal, accesibil tuturor, indiferent de timp şi loc, dar se vor face referiri şi 
la palierul cultural-simbolic, având în vedere că adesea semnificaţiile simbolice se 


construiesc pe semnificaţiile naturale. 


2. Palierul primar: percepție şi formă 


Buna relaţie cu mediul de viaţă decurge din posibilitatea omului de a-şi însuşi 
(apropria) obiectele şi spaţiul existenţial — nu în sens fizic, material, ci în sensul 
capacităţii de a le înțelege şi de a le interpreta semnificaţiile. Însuşirea realităţii 
înconjurătoare este fundamentală pentru o bună situare a omului în lume, pentru 


echilibrul şi normalitatea existenţei sale. 

La nivelul palierului primar, corespunzător întregii specii umane, percepţia este 
influenţată de habitudini (obisnuinte) ancestrale, constituite în urma unor 
experienţe repetate şi fixate în memoria speciei, ca adaptare la condiţiile de 
existență. Ele intervin instinctiv în fiecare moment al raportării noastre la mediul 
înconjurător, ca un fel de tipare sau scheme care facilitează şi ordonează 
percepţia realității. 

Manifestări ale habitudinilor perceptive: 

a — experiențele primare ale relației cu mediul 

b — predispozitiile perceptive 

c — efectele optice 


a. Experientele primare ale relatiei cu mediul 


Se bazeazá pe informatiile furnizate de simturi, ca si pe relatiile topologice — 
cele mai simple forme de relaţii pe care omul le stabileşte cu spaţiul înconjurător 
(relatii de proximitate, separare, similitudine, succesiune, continuitate, inchidere, 
etc.). 
Tipuri de experiente: 
1. experienţe corporale (senzoriale) - bazate pe simţuri: cald-frig, lumină- 
intuneric, liniste-zgomot, umed-uscat, neted-rugos, opac-transparent, mat- 
lucios + culori, reflexe, texturi, sunete, mirosuri, gusturi etc. 
2. experiente spatiale 
2.1. experiente ale verticalitátii (gravitationale) 
- datorate impactului gravitatiei asupra perceptiei; 
- existenta pe Terra, in cámp gravitational, si nu in imponderabilitate, face 
ca in arhitecturá axa sau planul de simetrie orizontale sá fie lipsite de logicá; 
- determiná efecte ca: greu-usor, echilibru-dezechilibru, ascendent- 
descendent etc., precum si semnificatii tectonice legate de transmiterea si 
preluarea incárcárilor gravitationale (ex. in ordinul clasic, galbul coloanei, 
curbura echinei dorice, sensul in care sunt trasate volutele capitelului ionic, 
inclinarea frunzelor de acant ale corinticului, orientarea profilelor cu ove si 


sulite etc.) 

2.2. experienţe ale orizontalitätii (de orientare in câmp orizontal) 
- sunt în esenţă experienţe motorii, care se referă la 

- directionare / mişcare 

- delimitare (închidere) / oprire a mişcării 
- mişcarea în spaţiu, ca şi orientarea, depind de organizarea spaţială a 
mediului, de imaginea acestuia, pe care omul o percepe prin intermediul 
unor scheme mentale apriorice, constituite pe baza relaţiilor topologice în 
etapa de început a existenţei speciei umane 
- sunt scheme de orientare şi de structurare a spațiului (perceput iniţial 
ca omogen şi nediferentiat), cu scopul de a-l face inteligibil — identificate de 
Kevin Lynch: centrul (nodul), parcursul (traseul) şi domeniul (teritoriul), 
la care se adaugă limitele (pragurile) şi reperele (care se pot însă 
considera ca incluse în primele trei) 
- sunt arhetipuri structurale (le regăsim oriunde şi ne ajută să ne orientam 
într-un spaţiu necunoscut) şi structurante (devin modele de organizare 
spaţială) 
- se regăsesc la diferite scări: peisaj, aşezare, edificiu. 


e centrele 

- locuri în care, datorită unei activități sau unui interes al omului, se manifestă o anumită 
semnificaţie (ex. aşezarea la nivelul peisajului; o piaţă urbană la nivelul aşezării; un edificiu 
public fie la nivelul aşezării, fie la nivelul unui spaţiu urban; spaţiul principal al unui edificiu 
la nivelul acestuia; locuinţa ca centru al vieţii personale etc) 

- experimentate ca “interior”, relativ mici (definite prin proximitate) faţă de spaţiul 
înconjurător 

- Mircea Eliade arată că primele locuri experimentate ca centre au fost spaţiile sacre (legate 
de elemente al peisajului divinizate, de cultul morţilor sau de diferite ritualuri), reprezentând 
prima forma de întrerupere a omogenitátii spațiului fizic - un loc calitativ diferit, de 
comunicare cu supranaturalul (prin manifestarea axei verticale, axa sacră, Axis mundi, care 
fixează centrul între cer şi pământ) 

- ulterior încep să fie experimentate ca centre (cu grade diferite de importanță) aşezările în 


întregul lor, locuinţele, locurile de vânătoare sau de păşunat etc. 

- centrul este perceput ca spatiu organizat si protejat, cosmos (cunoscut) — separat de haos 
(necunoscut, amenintátor) — iar crearea centrului echivaleazá cu Facerea Lumii (de unde si 


ritualurile de întemeiere a asezárilor sau edificiilor) 


e  parcursurile 

- din 3 direcţii posibile, numai cele 2 orizontale formează câmpul acțiunii concrete a omului, 
planul în care acesta se poate deplasa cu mijloace proprii; verticala, interzisă datorită fie 
gravitaţiei, fie solului sau învelişurilor sale, a devenit axa sacră, parcursul spre o realitate 
transcendentă 

- determinate de relaţia de continuitate 

- leagă centre (tinte cunoscute) sau pornesc spre necunoscut 


- pot fi: liniare sau labirintice, orientate sau neorientate 


e domeniile 

- teritorii (preerii, lacuri, mări, deşerturi, păduri, regiuni, aşezări) definite de limite 

- fundal relativ neutru, calitativ uniform, nestructurat pe care se profilează ca figură harta 
(rețeaua) de parcursuri şi centre 


- au o functiune unificatoare pentru spatiul existential 


e limitele 

- naturale (ape, păduri, munți) sau artificiale (parcursuri, împrejmuiri, fortificaţii, şanţuri) 
- definesc atât domeniile, cât şi centrele sau parcursurile 

- pot fi continue sau discontinue (fronturile unei străzi), opace, semi-transparente sau 


transparente (ecrane construite, împrejmuiri, perdele de vegetaţie) 


e reperele 
- elemente accesibile sau inaccesibile, care pot aparține domeniului, centrelor sau traseelor 
- ex. obiecte singulare (monumente, fântâni, flese/turle de biserici), piatete sau largo-uri, 


intersecţii sau schimbări de direcţie ale străzilor); 


- toate aceste elemenie alcătuiesc harti mentale/cognitive, care ordonează percepţia 
spaţială şi facilitează orientarea 

- posibilitatea orientării dă senzaţia de siguranţă (v. oraşele vechi, cu numeroase repere, cu 
centre şi străzi-coridor formând o reţea bine ierarhizată), în timp ce dezorientarea produce 
angoase (v. cariierele moderne de locuinţe şi efectele lor asupra psihicului utilizatorilor) 
-dezordinea la scara mică (pe segmente reduse) poate fi agreabilă, benefică, stimulatoare 
(cu elemente-surpriză), însă la scara marilor spatii publice (institutii, cartiere, oraşe) 


arhitectura şi structura urbană trebuie să orienteze 

b. Predispozitiile perceptive 


Se bazeazá pe scheme mentale, apárute din nevoia de a simplifica si a 
organiza multitudinea de stimuli exteriori. Sunt rezultatul repetárii unor experiente 
primare si intervin automat, aprioric, in procesul de interpretare a formelor si 
fenomenelor din realitate, ca aproximári ale acestora. Studiate initial exclusiv in 
domeniul perceptiei vizuale de cátre teoria gestaltistá (Gestalttheorie, teorie a 
formei care a generat o întreagă ramură a psihologiei), pot fi identificate si în 
legătură cu alte simţuri (în primul rând cel tactil) sau cu experienţe ale mişcării şi 
poziției corpului în spaţiu. Chiar şi în aceste cazuri, predispoziţiile perceptive se 
transpun, în ultimă instanţă, tot în domeniul vizualului, simt pe care omul îl 
utilizează cu predilecție si care, în special în percepţia arhitecturală, este 


fundamental. 


1. Predispozitii (sugestii) vizuale, numite şi preferințe înnăscute, bazate pe 
relaţiile topologice (proximitatea, similitudinea, continuitatea, închiderea etc.): 
- aproximarea distanțelor (pornind de la relaţia de proximitate) — obiecte sau 
puncte din spaţiu sunt considerate coplanare, chiar dacă se află la distanțe 
diferite față de observator (ex. constelatiile - scheme simplificatoare constând 
din figuri recognoscibile, necesare orientarii); 
- aproximarea egalității (pornind de la relaţia de similitudine) — o serie de 
obiecte comparabile (dar nu identice) aflate la distanțe comparabile (de 
asemenea nu identice) este considerată ca fiind o serie uniformă (constituită 
din elemente egale aflate la distante egale); 
- impulsul spre continuitate şi închidere (aproximarea cu figura cea mai 
simplă şi cea mai mare (pornind de la relaţiile de continuitate şi închidere) — o 
formă necunoscută este completată mental, prin asociere cu o imagine 
cunoscută, prin adăugarea elementelor necesare pentru a se obţine figura în 
acelaşi timp cea mai simplă, mai mare şi apropiată ca formă; 
- raportul figură/fond (pornind de la relaţiile de separare şi închidere), esenţial 
în percepţia arhitectural-urbană — o formă clar delimitată, închisă într-o altă 


formă este interpretată ca figură (individualizată, reliefată, beneficiind de un 


33 


statut ierarhic superior in ordinea perceptiei), iar restul imaginii ca fond (câmp 


uniform, nediferentiat, nelimitat, neutru); statutul de figurá este accentuat de 


anumite caracteristici ale formelor (contur ferm, cát mai regulat sau cát mai 


pregnant, usor lizibil; culoare, textură, structură lizibilá, scară, poziție 


privilegiată într-un context); figura are caracter de obiect de sine-stătător, iar 


fondul — de țesut difuz. 


Observaţii: 


figura şi fondul sunt componente interdependente ale întregului 
raportul figură-fond este reversibil în cazul unei relaţii ambigue între componentele imaginii 
(suprafețe, contururi comparabile, forme ce se pot citi alternativ); ex. de reversibilitate a 
raportului figură-fond, unde nu există un contrast clar între elemente: profilele afrontate 
care formează o cupă, desenele lui Escher etc. 
nu în orice situație se pot identifica forme-figură şi forme-fond; câmpul vizual poate fi 
ocupai numai de un fond continuu (deşeri sau mare văzute de sus; spaţiu subacvatic; 
întuneric total; țesut urban omogen; o multitudine de forme disparate, neierarhizate etc.) 
statutul de figură al unei forme nu este absolut, ci depinde de sistemul de referinţă ales 
(câmpul de percepție mai larg sau mai restrâns, scara sau poziția aleasă); astfel, un oraş 
(cel mai clar — un oraş delimitat de fortificaţii), în vedere aeriană, se citeşte ca figură pe 
fondul teritoriului înconjurător, un monument (catedrala) sau o piață urbană importantă 
devin figuri față de fondul reprezentat de un ţesut urban omogen, deci față de oraş, un 
element arhitectural (portic, cupolă, portal, bovindou) — faţă de frontul unei pieţe sau faţada 
unui monument, o compoziţie decorativă (friză, ancadrament, terminatie, cartus) — faţă de 
elementul-suport, un detaliu sau un motiv ornamental (profil, îmbinare, vrej, acant, volută, 
fleuron) - față de compoziţia în care se înscrie, etc. Fiecare formă percepută ca figură la o 
scară superioară poate deveni fond pentru un element component al său sau faţă de o altă 
formă la o scară inferioară. 

ex. Piaţa San Marco, Venetia: privind de sus (sau în plan), spațiul pieţei se citeşte 

ca figură pe fondul reprezentat de țesutul urban înconjurător; restrângând câmpul 

vizual la spaţiul pieţei, acesta devine fond pentru biserica San Marco sau pentru 

campanil (ambele figuri); la nivelul pietonului, biserica şi campanilul se percep ca 

figuri pe fondul fronturilor uniforme ale Procuratiilor etc. 
în peisajul urban se pot identifica spatii-figurá delimitate de masa construită cu rol de fond, 
clădiri-figură (izolate în spaţiu) pe fondul spațiului liber, dar si al clădirilor din jur, si fatade- 
figură pe fondul fronturilor în care sunt înscrise (fronturi rectilinii, ondulate, de colt) 

ex. clădire-figură: biserica Creţulescu (prin poziție, tipo-morfologie, tratare - 


culoare, decorație, materiale etc.) 


34 


ex. fatada-figurá: biserica Sant'Agnese, Piazza Navona, Roma (arh. Francesco 
Borromini, 1661) 
-  raportul figură-fond se poate aplica si spaţiilor interioare ale unei clădiri, făcând lizibilà 
ierarhizarea acestora: ex. rotonda centrală de la vila Capra (Palladio) faţă de restul 
spațiului interior; sala de spectacole a teatrului din Säinäjoki, (Finlanda, Alvar Aalto) față de 


foaier (o formă rezultată) etc. 


2. Predispozitii (sugestii) tactile; formele obiectelor pot sugera, prin anumite 
caracteristici, diferite tipuri de materiale cunoscute, chiar dacă nu pot fi atinse, ex.: 
- formele anguloase, fatetate, par dure, cristaline 


ex. Bruno Taut - Pavilionul Sticlei, Expoziția Asociatiei Werkbund, Kóln, 1914 


(sugerează, prin fatetare, modul de prelucrare a sticlei) 
- formele rotunjite, organice par moi, uşor de modelat 


ex. Eric Mendelsohn — Turnul lui Einstein, Potsdam (absenţa muchiilor — colţurile 


rotunjite dau impresia de materie maleabilă); 


3. Predispozitii (sugestii) kinestezice şi motorii — create prin asociere cu poziția 
şi mişcarea corpului în spaţiu (Kinesis = mişcare, aisthesis = senzaţie): 
- linia orizontală şi formele preponderent orizontale exprimă stabilitate, 
echilibru static, prin analogie cu corpul întins, aflat în repaos absolut, care nu 
contrazice legea gravitaţiei 
ex. Frank Lloyd Wright, la Casele Preeriei — mizează pe orizontalitate, pentru a 
sugera stabilitatea şi protecţia, ideea de cămin; terasele orizontale se muleazá 
uşor pe curbele de nivel, se adaptează fără probleme unei topografii accidentate 
- linia verticală şi formele preponderent verticale exprimă elan, îndrăzneală, 
triumf, tensiune între cer şi pământ (tensiune statică), prin analogie cu poziția 
bipedă, care este rezultatul acţiunii concertate a unui mare număr de muşchi; 
constituie de fapt o victorie împotriva gravitaţiei 
ex. turnurile - exprimă prestigiul, autoritatea, puterea ex. turnurile nobiliare 
de la San Gimignano, Italia, sau zgârie-norii din Manhattan, in New York 
- linia oblică şi formele preponderent oblice exprimă o tensiune dinamică, 
dată de o potenţială rezistenţă față de impulsul gravitational care ar determina 
căderea unui corp înclinat; sunt forme dinamice prin excelenţă (v. scările, 
rampele — care permit deplasarea pe direcţie oblică) 


ex. Vladimir Tatlin - monumentul Internaționalei a III-a, 1919 

- spatiile de plan central (cerc sau poligon regulat) sunt statice, nedirectionate 
şi orientate spre centru datorită direcțiilor echivalente, care se neutralizează 
reciproc în câmp orizontal; valabil şi pentru planuri dreptunghiulare cu 
dimensiuni echivalente ale laturilor 

ex. biserici de plan central (Bizanţ, Renastere) 
- spatiile de plan longitudinal sunt dinamice, directionate, orientate spre 
capete (induc un impuls de mişcare dintr-un capăt în celălat) 


ex. biserici de plan bazilical 


C. Efectele optice 


Efectele optice constituie un exemplu relevant pentru modul in care omul percepe 
realitatea in functie de experientele anterioare, cu atát mai mult cu cát vázul este 
simtul pe care se bazeazá ín primul ránd, spre deosebire de restul clasei 
mamiferelor, iar percepţia arhitecturală este în principal vizuală. 

-Platon: “gândirea întemeiată pe vedere este plină de erori” (pe vedere, deci pe 
simțuri); de multe ori realitatea perceptiilor noastre este înşelătoare, nu coincide cu 
realitatea obiectivă, absolută, iar arta este, prin natura ei mimetică, amagitoare si 
prezintă o imagine deformata a realităţii 

-Aristotel (despre poeti): ideea că arta, pentru a trezi bucuria estetică, amágeste, 
arată adevărul în mod abil - valabilă şi pentru arhitectură 

- idealul sinceritátii în arhitectură, formulat odată cu apariţia concepțiilor rationalist- 
funcționaliste în sec. al XIX-lea (ca reacție împotriva exceselor formaliste ale 
epocii), este discutabil şi nu poate constitui un scop în sine 


Efectele optice (iluzii şi corectii): instrument important al arhitectului, 
necesar pentru: 
a — a pune în valoare un obiect (ex. Piazza Campidoglio, Piazza San 
Pietro) 

b - a crea / modifica un efect nedorit sau dezagreabil, a obtine un 
rezultat, o anume perceptie / expresie: modificarea spatialitätii (ex. 
oglinzi, picturi murale in trompe l'oeil), in particular a adáncimii (ex. 
perspectiva scenograficá; culori calde care apropie sau culori reci 
care îndepărtează; Scala Regia) sau a înălțimii; atenuare a masivitátii 
(ex. Ronchamp); efecte de miscare (directionare a unui spatiu prin 
formá, prin tratarea pavimentului, a peretilor sau a acoperirii — spatiul 
bazilical), de luminá (ex. altarul Trasparente, catedrala din Toledo) 


C — a preveni o perceptie eronatá (ex. Partenon) 


Clasificare: 
1. Efecte rezultate (naturale), care decurg dintr-o configuratie anume, dar 


pe care arhitecţii le pot exploata (specula) în avantajul operei: 
Ex. - Michelangelo - Piazza Campidoglio, Roma: platoul colinei capitoline formează 
un soclu monumental al ansamblului, iar piesa principală, Palatul Senatorilor, aflată 
în ax, este pusă in valoare prin panta uşoară a platoului (edificiul pare optic mai 
înalt) şi împinsă în față, apropiată, prin efectul antiperspectiv al evazării lateralelor 
către fundal (forma de trapez impusă de dispoziţia clădirilor existente, dar 
speculată favorabil de arhitect) 
- în legătură cu semnificaţiile naturale şi simbolice, pantele scărilor către Piazza 
Campidoglio şi către biserica Santa Maria in Aracoeli, plasată pe un monticul al 
colinei, au următorul efect rezultat din topografia terenului: scara accesibilă şi 
solemnă către spaţiul vieţii publice în care cetăţeanul este suveran, şi scara 


abruptă, dificilă către spaţiul sacru. 


2. Efecte intenţionate (artificiale), cu caracter scenografic (în special 
barocul a excelat în efecte teatrale, iluzionistice): 
ex. Teatrul Olimpic din Vicenza (Palladio — decorul fix reprezentând un spațiu 
urban cu străzi care fug în perspectivă) 
- Scala Regia (Bernini — combinaţie de efecte rezultate şi intenționate, creând un 
efect de amplificare a adâncimii spaţiului, la care se adaugă efecte de lumină) 
- San Pietro (colonada focalizează imaginea spre fațada principală; spaţiul este 


dublu comprimat — observatorul este propulsat spre catedrală prin forma aplatizată 

a elipsei, iar fațada catedralei este propulsată spre observator prin efectul 
antiperspectiv al trapezului) 

- contrastul - procedeu folosit pentru a amplifica si potenta caracteristicile formelor 
juxtapuse - ex. vestibulul si galeria Bibliotecii Laurenziana din Florenta 
(Michelangelo), rotonda si coridoarele de acces de la Villa Capra (Palladio), motivul 


"cheii urbane". 


3. Efecte intentionate de corectare a unor efecte rezultate: 

ex. corectiile optice ale Partenonului tind să repare iluziile rezultate din 

perceperea obiectului, iluzii datorate unor particularitáti fiziologice 

- curbura convexá a stilobatului si a antablamentului 
-orizontalele de o anumitá lungime par a se curba sub efectul unor 
presupuse încărcări gravitaționale (fac săgeată) => contracarare prin 
curbura convexă 

- înclinarea coloanelor spre interior pentru a preveni efectul de desfacere în 

evaniai a clădirii la partea superioară 
- proiecția axelor înclinate este de 7 cm 
- rezultă în acelaşi timp un efect de stabilitate, dat de evazarea formei spre 
bază, şi de elansare a siluetei generale, principiu care se regăseşte şi în 
conformarea coloanei 

- întărirea coltului clădirii - având ca efect mărirea impresiei de stabilitate 

(tectonică şi vizuală) - prin: 
(a) îngroşarea cu 4cm a diametrului coloanei de colt, care se percepe în 
contre-jour, întunecată pe fondul luminos al cerului, şi pare "devorată de 
lumina”, subtiatá, conform legii iradiatiei (în timp ce coloanele de câmp par 
luminate faţă de fundalul umbrit al cellei) 
(b) micşorarea intercolonamentului de capăt, pe care unii autori nu o 
consideră o corecție, ci un efect rezultat din necesitatea de a alinia fusul 
ultimei coloane față de antablament, astfel încât coloana nu mai poate fi 
axată pe ultimul triglif; dar, dacă menţinerea pasului coloanelor ar fi fost o 
prioritate, în mod sigur s-ar fi găsit o soluție (la subtilitatea şi rafinamentul 
de care dau dovadă autorii Parthenonului); probabil însă că apropierea 
ultimei coloane a părut oportună pentru unitatea şi coeziunea volumului, ca 


o terminatie necesară a ritmului colonadei. 

- Partenonul, expresie a idealului clasic de perfectiune, a echilibrului 
şi a armoniei între verticală si orizontală, este realizat paradoxal 
numai din curbe şi oblice 

- conceput cu suplete, ca un organism natural perfect, Partenonul a 
fost comparat cu vibrația, viața unui crochiu făcut cu mâna liberă față 
de un desen sec la teu şi echer (vezi alte temple greceşti, în special 
din perioada elenistică) 

- Partenonul este celebru deoarece comunică ideea de perfecţiune 


omului marcat de propria sa imperfecţiune 


Bibliografie: 
- P. A. Michelis, Estetica arhitecturii, Ed. Meridiane, Bucureşti, 1982, pp. 340-384 


3. Ipostazele complementare ale formei arhitecturale 


a. (+) şi (-), volum si spatiu 


Forma, definită în filozofie ca principiu de organizare a materiei, ca matrice ideală 
a lucrurilor (eidos-ul platonician înseamnă în acelaşi timp idee, esenţă şi formă), 
poate fi concepută în arhitectură în 2 moduri: 
1 - forma (+), care îmbracă din exterior o masă, o cantitate sau un fragment 
de materie (ex. o coloană sau un obelisc) sau învelişul solid al unui spațiu, 
pentru care constituie suprafața exterioară, extradosul (caracterizat prin 
convexitate, sculpturalitate); 
2 — forma (-), care sapă, scobeste în materia solidă o cavitate (un gol, o 
incintă), pentru care constituie suprafaţa interioară, intradosul (caracterizat prin 


concavitate). 


Ca urmare, într-un câmp tridimensional (în spaţiul fizic, concret), forma (în sensul 
său originar), este de fapt anvelopanta volumelor sau a spațiilor, suprafaţa 


separatoare între plin şi gol, care delimitează solidul de vid — o abstracţie 

matematică lipsită de materialitate. Ea constituie tiparul, ,matrita" în care se 
toarnă materia solidă (cu texturile, culorile şi reflexele sale), generând volume, şi 
aerul (cu luminozitatea, transparenţa şi umiditatea sa), generând spaţii. Într-un 
câmp bidimensional (într-o compoziţie plană — tablou, frescă, paviment, planuri sau 
elevatii ale unui edificiu), forma este un contur linear care delimitează, separă sau 
compartimenteazá suprafeţe. 

În mod curent însă, conceptul de formă este utilizat cel mai frecvent cu sensul de 
formă materială, care exprimă unitatea dintre anvelopanta modelatoare şi 
suportul său (materia solidă sau eterică). Arhitectul manevrează şi creează de fapt 
forme materiale, volume si spatii, chiar dacă, uneori, porneşte de la entități 
abstracte, de la modele ideale pe care apoi le transpune în concretul materiei (de 


ex. în Renastere). 


În harta lui Nolli (celebrul plan al Romei din 1748 în care edificiile publice sunt 
figurate in secţiune orizontală, cu planurile parterului, iar cele private în vedere 
aerianá, ca suprafete compacte, astfel citindu-se continuitatea spatiului public 
interior si exterior) se pot identifica diferite tipuri de forme materiale: 

e forme (+) - simple (elemente arhitecturale): coloane, ziduri (la care 
se adaugă şi alte elemente simple, vizibile în secțiuni şi 
elevatii: arce, grinzi, planşee, bolți, cupole) 

- complexe (volume construite) 
e forme(-) - simple (elemente arhitecturale): goluri (uşi, ferestre) 


- complexe (spatii) 


Ansamblul acestor elemente simple si complexe, forme pozitive si negative, 


constituie repertoriul specific al limbajului arhitectural. 


Arhitectii pot opta pentru afirmarea complementaritátii intre volum construit si spatiu sau 

intre plin si gol (ex. Mario Botta) cu ponderi egale, sau pentru subordonarea unei categorii de forme 
fatá de cealaltä (ex. arhitectura Greciei si a Romei antice). 

Christian Norberg Schulz apreciază diferenţa fundamentală dintre cele două viziuni 


arhitecturale, relevantă de altfel pentru opoziţia dintre formele (+) si (-), ca fiind rezultatul a două 

moduri diferite de a concepe forma, datorate, la rándul lor, gestului originar de a construi specific 
celor două civilizații: 

- grecii modelează volumul în spaţiu — ca organism plastic, ca sculptură izolată în 

spațiul liber, în dialog cu natura, pentru că, la origine, sunt tektoni, constructori în lemn şi piatră; 

- romanii modelează spațiul în volumul construit — ca incintă, fiind, la origine, 

grottaiuoli, săpători de grote (meserie existentă şi astăzi) în terenul vulcanic moale, deja brăzdat de 
afluenții Tibrului; ei au vocaţia de a închide spaţiul, chiar şi cel exterior (v. forul delimitat de portice 


continue, cu templul adosat la una din laturi). 


Modelul urban instaurat de Roma - cu un ţesut dens şi omogen în care sunt decupate spațiile 
urbane, iar edificiile majore se detaşează ca ,evenimente" - stă la baza dezvoltării oraşelor 


europene până târziu, în sec. al XIX-lea. 


b. relaţii între forme ca elemente ale unei compoziţii arhitectural-urbane 


Între formele spaţiale şi volumetrice privite ca elemente de limbaj se stabilesc 
diferite relaţii, care structurează compoziţia şi îi dau o anumită expresie. Din studiul 
ansamblurilor arhitectural-urbane se poate constata o anumită variaţie a prioritätii 


acordate celor două ipostaze ale formei, în mod spontan sau deliberat. Apar astfel 


situaţii clare de subordonare a spaţiului față de volumul construit sau, invers, a 
volumului construit fată de spaţiul urban (cazuri prezentate în continuare sub forma 
evoluției istorice a compoziţiei urbane), dar şi situaţii de complementaritate sau 


dialog, în care spaţiul şi volumul deţin ponderi egale în cadrul compoziţiei. 


Un exemplu relevant de complementaritate, de contrapunct compozițional între 
piese de naturi diferite, dar echivalente ca pondere, îl oferă Piazza San Marco din 


Veneția. 
ex.Piata, alcătuită dintr-un ciorchine de forme spatiale şi volumetrice, domină oraşul. Forma 
net decupată a pieței îşi subordonează clădirile cu tratare uniformă şi repetitivă 
(Procuratiile) care o delimitează pe trei laturi, dar nu si edificiile monumentale ale Bazilicii si 
Campanilului, cu care intră într-o relaţie de echilibru al contrariilor. Cele două clădiri, ele 
însele aflate într-o relaţie de contrast, formează un ansamblu dominant faţă de clădirile din 
jur (Procuratii şi țesut urban omogen) şi aflat în relație de complementaritate cu spaţiul bine 


conturat al pieţei. 

Asemenea exemple se întâlnesc curent în cazul unor ansambluri urbane 


dezvoltate organic, fără o planificare prealabilă, sau care suferă în timp diferite 


transformări. 


Evoluţia istorică a relaţiei dintre volumul construit şi spaţiul urban 


evidenţiază trecerea de la subordonarea instinctivă a spaţiului față de obiectul 


arhitectural semnificativ în perioada medievală la intenţia explicită, din ce în ce mai 


accentuată până la Mişcarea Modernă, de a integra clădirile, chiar cele de 


prestigiu, în tiparele ordonatoare ale spaţiului urban — proces întrerupt prin mutatia 


radicală introdusă de urbanismul functionalist. 


e. Evul Mediu 


- spatiul urban este o formá rezultatá, neregulatá, orasul dezvoltándu-se spontan, 


organic, fárá o planificare prealabilà 


- edificiile majore (catedrala, palatul comunal sau episcopal etc.) sunt elemente 


modelatoare, active, iar spaţiul este supus presiunii dintre masa densă a țesutului 


construit şi masa monumentală a clădirilor de interes public 


ex. Piaţa Catedralei din Massa Marittima, Italia: catedrala domină spațiul urban, îl 
agreseazá şi îl deformează; spațiul este comprimat între masa catedralei şi masa caselor 
din jur 

ex. Piaţa Domului şi Piaţa Signoriei, Florenţa: piețele rezultă din interacţiunea dintre masa 
obiectului de prestigiu şi presiunea țesutului urban înconjurător, dintre formele active 
(absidele convexe ale catedralei, pintenul volumului cubic al Signoriei) şi țesut 

- excepție - Piazza del Campo, Siena: nu este o formă rezultată, ci gândită ca figură 
(evantai, cochilie) datorită configurației sitului care a dictat această formă specială (un 
amfiteatru natural situat la intersecţia a trei culmi sau cumpene ale apelor; clădirile se 
mulează pe forma pieţei (inclusiv palatul comunal), de fapt pe curbele de nivel; în plus, 
existau deja regulamente urbane care, dictând dimensiunile ferestrelor, au uniformizat şi 
unificat fronturile, punând în valoare forma spațiului; adaptarea formelor urbane la 
topografia terenului este o caracteristică a oraşelor medievale, care în cazul de față 


conduce la o situaţie ne-caracteristicá (spaţiul modelator, activ, dominant faţă de clădiri) 


- concluzie: spaţiul medieval este un spaţiu rezultat, dominat / subordonat faţă de clădirile de 


prestigiu ale comunității. 

° Renaşterea şi clasicismul 

- caracterizate prin gesturi arhitectural-urbanistice ordonatoare, care dau prioritate 
spaţiului urban, subordonând clădirile 

- spațiul este conceput ca figură pe fondul țesutului construit, iar edificiile majore 
sunt integrate, supuse ordinii spațiale 

-spatiile renascentiste, concepute după regulile perspectivei centrale, au forme 


regulate, închise şi sunt percepute axial, fiind uşor de controlat 
ex. prima mostră de planificare urbană „modernă” (după perioada antică): piaţa din 
Pienza, arh. Bernardo Rossellino (discipol al lui Alberti), la comanda papei Pius al II-lea 
Piccolomini ca spaţiu urban monumental (Pienza fiind oraşul natal al papei); Rossellino 
demolează vechea biserică şi nişte locuinţe din zona sudică pentru a construi piaţa; el 
gândeşte un spaţiu cât mai regulat cu putinţă în condiţiile țesutului medieval neregulat: 
creează un ax de compoziție şi simetrie în continuarea unei străzi existente, care asigură 
un acces axial, amplasează noua biserică în capătul acestuia şi preia în oglinda latura 
oblică a palatului episcopal existent, piața rezultând sub forma unui trapez isoscel, o formă 
geometrică clară, controlabilă; pentru a unifica ansamblul de obiecte eterogene foloseşte în 
paviment un caroiaj din piatrá ce se „ridică” pe fațada clădirilor noi (biserica şi palatul 
Piccolomini) sub forma de pilastri => o grilă tridimensională care ordonează compoziţia, 
catedrala fiind integrată unei ordini spaţiale superioare 
ex. Piazza della Santissima Annunziata, Florenta: forma pieţei este din start regulată 
datorită tramei ortoganele a castrului roman pe care se dezvoltă Florenţa medievală; piaţa 
are deja un acces axial şi o biserică în capătul opus; Filippo Brunelleschi construieşte 
Ospedale degli Innocenti (1444), clădire-manifest a Renaşterii timpurii, care ocupă o latură 
a pieței cu un portic continuu; ulterior se construiesc portice identice pe latura opusă (sec. 
XVI) şi în fata bisericii (sec. XVII), astfel încât piața apare ca o curte interioară, în care 
biserica nu se mai percepe ca obiect dominant, ci este subordonată compoziţiei de 
ansamblu, ca şi celelale clădiri. 

- concepția renascentistă a prioritátii spaţiului asupra clădirilor este continuată si 

amplificată în perioada clasicismului francez, prin aşa-numitele Places Royales — 


spaţii de prestigiu gândite ca decoruri monumentale pentru statuia monarhului 
ex. Place des Vosges, Paris: clădiri identice, cu arcade la parter, care delimitează un 
spaţiu de formă pătrată; Place Vendome, Paris, de formă octogonală, delimitată de 
ordonanța continuă a unor fațade care au fost construite initial ca simple ecrane, în spatele 
cărora clădirile s-au realizat ulterior, după cumpărarea parcelelor din jur de către 


administraţia regelui Ludovic al XIV-lea. 

. Barocul 

- se accentueazá principiul subordonárii cládirilor fatá de spatiului urban (in paralel 
cu formarea unor sisteme de putere autoritare — papalitatea Contrareformei si 
regimurile monarhice absolutiste) — arhitectura devine o scenografie somptuoasá 
pentru marile procesiuni religioase sau pentru ceremoniile si serbárile regale, dar 
dincolo de spectacol există o rigoare geometrică strictă a concepţiei spatiale (mult 
mai sofisticată şi mai flexibilă decât în perioada Renaşterii) 


ex. Piazza Sant'Ignazio, Roma, 1726, arh. Filippo Raguzzini — remodelare de spaţiu 
urban în dreptul fațadei principale a bisericii Sant'Ignazio; spaţiul, gândit ca o sală de 
spectacol având ca scenă fațada bisericii; forma spaţială are o geometrie complexă, dar 
riguroasă, şi apare ca o matritá după care sunt modelate clădirile; spaţiul este ţinut sub 
control de un regizor nevăzut, în timp ce observatorul are senzaţia înşelătoare a unui 


spatiu-surprizà. 


° Oraşul modern 

- pentru a răspunde transformărilor social-economice si dezvoltării explozive a 
oraşelor, spațiul urban este restructurat pe baza unor unor scheme urbanistice de 
ansamblu, care se definesc ca rețele complexe de artere şi piețe, concepute si 


trasate înainte de construirea clădirilor care le vor da formă 
- de la planul Romei redactat de Domenico Fontana în 1576 pentru papa Sixtus al V- 
lea la intervențiile din Paris ale prefectului Haussmann (cca. 1850-1870), care au 
influențat dezvoltarea urbană a numeroase metropole europene (inclusiv a Bucureştiului), 
urbanismul modern subordonează în continuare forma construită unei forme spațiale 
gândite ca un sistem de linii de forță (sisteme deschise, stelare, spre deosebire de 
sistemele centralizate, închise, ale Renaşterii), care în timp se materializează prin 
completarea cu clădiri (uniforme, cu o arhitectură unitară de-a lungul arterelor, şi 
monumentale, emblematice, în pieţe şi/sau în capetele de perspectivă) 


° Oraşul functionalist 

- principiile Cartei de la Atena, definitorii pentru oraşul functionalist, reprezintă o 
mutație majoră în gândirea urbanistică, mutație care se reflectă în inversarea 
ierarhiei consacrate dintre spaţiul urban si volumul construit 

- oraşul este transformat într-un parc continuu, nediferentiat şi nestructurat prin 


ierarhia lizibilă a spaţiilor urbane , aşa cum se întâmplă în oraşul tradiţional - în 

care rețeaua de centre si parcursuri este dominată de spaţiile semnificative (piaţa 
civică, piața comercială ca loc al schimburilor sau piaţa catedralei), precum si de 
traseele care conduc spre acestea 

- dispare noţiunea de țesut omogen, în care clădirile curente (locuinţe şi locuri de 
producţie) sunt simple „ochiuri” repetabile, neindividualizate, iar monumentele, 
edificiile publice (care întrupează valorile comunităţii sau ale societăţii în 
ansamblu) se citesc ca evenimente (,rupturi", „accidente”) — statut perfect justificat 
de semnificaţia lor 

- spaţiul devine un fond neutru în care volumele construite se percep ca figuri, ca 
obiecte izolate, dominatoare, chiar dacă funcțiunea lor (practică şi simbolică) nu 


justifică acest statut (ex. blocuri de locuinţe sau clădiri de birouri). 


Observaţii: 

- treptat, din Evul Mediu până în secolul al XIX-lea se constată o subordonare din 
ce în ce mai vizibilă a clădirii față de spaţiul public si de necesitățile acestuia 
(prin ordonarea unificatoare, regulamente urbane) — ceea ce atestă o gândire a 
clădirilor de la exterior spre interior şi în consecinţă, un oarecare formalism al 
concepției arhitecturale (aspru sancţionat de Mişcarea Modernă, deşi nu 
întotdeauna rezultatele sunt criticabile, nefiind cazul întotdeuna ca arhitectura să 
răspundă unor cerinţe funcționale complexe) 

- Mişcarea Modernă propune gândirea clădirilor de la interior spre exterior (ex. 
Frank Lloyd Wright - Casele Preeriei), pentru satisfacerea necesităţilor din ce în ce 
mai complexe ale locuirii şi, în general ale existenţei umane în perioada modernă; 
dar atenţia exclusivă acordată logicii interne a edificiului antrenează neglijarea 
contextului; clădirile nu se mai supun presiunii exterioare a oraşului şi țesuturilor 


Hn x. 
| 


sale, devin toate „obiecte” în sine, indiferent de importanţa lor 

- aparent ierarhiile se inversează prin prioritatea acordată clădirilor faţă de spaţiu, 
dar nu se revine la modelul medieval (nu există nici delimitarea netă a spaţiului 
urban, nici ierarhizarea evidentă a clădirilor — care se pot observa în Evul Mediu); 
se poate afirma că ierarhia este înlocuită de anarhie, idee susținută de libertatea 


excesivă a compoziţiei urbane şi a formelor arhitecturale 

- eşecul urbanismului functionalist ca model (de studiat pentru a înţelege lecţia 
acestei experienţe) este determinat, printre alte aspecte, de: 

o dispariția ierarhiei valorice care dădea sens organizării oraşului — 
egalizarea, „democratizarea” compoziţiei urbane (în paralel cu a 
societății) conducând la pierderea semnificatiilor umane 

o distrugerea țesutului urban ( de fapt „evaporarea” oraşului) prin 
instaurarea unui primat al obiectului; obiectele izolate (ex. Unite 
d'Habitation) ocupă spaţiul, dar nu îl pot defini; ca urmare spaţiul nu se 
conturează ca figură semnificantă, nu poate fi însuşit ca spaţiu al 


existenței umane 


Din analiza de mai sus se pot deduce tipurile de relații care se pot stabili între 
formele arhitecturale ca părți ale unui ansamblu: 
1. relaţii spatiu-cladiri: 
- subordonare (ierarhizare)  -spatiul domină volumul ex. Renaştere, baroc 
- volumul domină spaţiul ex. Evul Mediu 
- complementaritate (dialog) - ex. spaţiul pieţei şi ansamblul format din Bazilică 
şi Campanil, Piazza San Marco, Veneţia 


2. relații între clădiri: 


- subordonare (ierarhizare) ex. biserica = dominantă în Piaţa Domului, 


Pienza 


- complementaritate (dialog) - ex. Bazilica si Campanilul, Piazza San Marco, 
Venetia 


- coordonare (egalitate) 


ex. cládirile din Place des Vosges, Paris; 
Procuratiile din Piazza San Marco, Venetia 
3. relaţii între spatii: 

- subordonare (ierarhizare)  - ex. rotonda centrală din Villa Capra, Vicenza — 
spatiu dominant 


- complementaritate (dialog) 


ex. Vestibulul si Galeria Bibliotecii Laurenziana, 
Florenta, Michelangelo 
- egalitate / coordonare - ex. spatii de tipul unor celule repetabile, 


modulate (clase, camere de hotel, etc.) 

c. interpretarea relatiei spatiu / volum prin prisma raportului figurá / fond — 
implicatii ale perceptiei arhitecturale 


Interpretarea relaţiei între formele (+) si (-) în spaţiul urban prin prisma raportului 


figură/fond pune problema lizibilitátii si a inteligibilitátii ansamblurilor arhitectural- 
urbane, premisá a unei bune relatii dintre om si cadrul construit. 


- comparatia dintre orasul preindustrial (traditional) si orasul modernist (bazat pe 
urbanismul functionalist generalizat dupá al doilea rázboi mondial) poate fi 
explicitatá in termenii raportului figurá/fond: 

e în planul Romei realizat de Giambattista Nolli (1748) se observă 
caracterul de figură al spaţiului urban (contur închis, net delimitat) şi 
caracterul de fond al țesutului construit (omogen, nelimitat, formând 
un fond continuu atât pentru spaţiul urban, cât şi pentru obiectele 
semnificative) 

- planul lui Nolli ilustrează modul cum se inserează în țesut clădirile cu 
valoare de obiect (monumentele) şi cum ordonează oraşul prin iradiere 
(lărgire în dreptul lor a spaţiului public — cedare a țesutului urban) 

- jradierea" se poate produce de jur-împrejur în cazul obiectelor izolate 
(clădiri-obiect) sau numai pe o singură direcţie, dinspre fațada 
principală, în cazul obiectelor incluse într-un front (faţade obiect) 

e în macheta planului Voisin, realizat de Le Corbusier în 1925 (propunând 
construirea unei zone de afaceri cu turnuri de birouri în centrul istoric al 
Parisului) se observă inversarea raportului figură/fond în urbanismul 
functionalist: clădirile se percep ca figuri, iar spațiul, transformat 
într-un continuum nediferentiat, ca fond; în lipsa unor limite care să îl 
definească, spaţiul nu poate fi înţeles şi însuşit de către utilizatorii săi, 


devine lizibil si derutant. 


- fenomen emblematic pentru cucerirea libertăţii şi continuității spaţiale (deziderat 
al modernismului), inversarea raportului figură-fond se produce pe mai multe 
paliere: 

1. la scară urbană, la nivelul spaţiului exterior — clădirile primesc statut de 
figură: 

- țesut tradiţional versus urbanism liber 
2. la scara obiectului de arhitectură, la nivelul spaţiului interior — inchiderile 
(pereții) devin obiecte (panouri) izolate, figuri pe fondul reprezentat de 
spaţiul interior: 

- plan structură versus plan liber 

Ex. Mies van der Rohe — Pavilionul de la Barcelona sau vila Tugendhat: pereții 


devin panouri izolate în spaţiu, statutul lor de figură fiind în plus legitimat prin 


placarea cu materiale nobile (onix, porfir, marmură, furniruri preţioase) 
3. la scara fațadei, golurile (care în arhitectura tradiţională se citeau ca figuri 
pe fondul peretelui) pot avea orice formă şi dimensiune (datorită noilor 
tehnologii constructive), ajungând să formeze, împreună cu spațiul 
înconjurător, fondul pe care se profilează plinurile (reţea structurală, panouri 
de fațadă, etc.) cu statut de figură 

- faţadă portantă versus fațadă liberă 


EX. Mies van der Rohe — Pavilionul de la Barcelona: în fațadă, golul se citeşte ca 
absenţa a plinului, ca vid, ca o continuare a spaţiului din jur, în care plutesc, 


explodate, elementele primare ale formei construite (pereţi, planşeu, stâlpi). 
- modernismul apare astfel ca un limbaj pe deplin coerent, ale cărui paradigme se 
regăsesc pe diferite paliere de complexitate a formei, cu rezultate remarcabile în 
plan estetic; dar, din cauza inversării raportului figură/fond şi a dispariţiei ierarhiei 
valorice a formelor urbane, la scara oraşului si a marilor spatii publice au apărut 
grave disfuncţii, legate în primul rând de relația cu omul (de modul cum acesta 


experimentează şi percepe spaţiul urban). 


Concluzii generale: 
Ordonarea formelor, în funcție de semnificații, prin 
- raportul figurá-fond 
- diferitele tipuri de relații 
asigură, pentru expresia arhitecturală (apanajul creatorului), unitatea şi coerenţa 


necesare unei opere de calitate, precum şi o bună înscriere în context, iar pentru 

perceptie (apanajul observatorului, de fapt beneficiarul operei), lizibilitate, claritate, 
inteligibilitate — premise esentiale pentru realizarea unui raport de echilibru si, de 
ce nu, chiar de simpatie, íntre om si cadrul sáu existential. 

Ignorarea acestor factori de ordine în cazul oricărei intervenții arhitecturale într-un 


context dat poate genera anarhie, disonantä, coliziune. 


Tributare atât individualismului specific creatorului modern, care şi-a pierdut menirea de 
interpret al valorilor întregii societăţi, cât şi reductivismului modernist, indiferent la 
varietatea indivizilor şi situaţiilor, marile edificii culturale, comerciale sau administrative 
contemporane exprimă fie subiectivitatea orgolioasă a autorului, fie funcțiunea 
monumentalizată a clădirii, dar cel mai adesea se comunică pe sine ca obiecte unice, 
autoreferentiale, absolute. 

Centrele urbane moderne sunt adeseori dominate de confuzia, discordanta sau conflictul 
dintre formele arhitecturale gândite individual, ca finalitáti proprii, şi nu ca elemente urbane 
subordonate unei ordini şi unor semnificaţii superioare. 

ex. Regretând armonia atent orchestrata dintre Palatul Parlamentului si Westminster 
Abbey, Charles Jenks descrie sugestiv cheiul de sud al Tamisei ca un „dialog al surzilor”, în 
care „fiecare bloc se mărgineşte să exprime, mezzo voce, faptul că este un monument 
important”. Anarhia domneşte si în ansamblul Kulturforum din Berlin, un spaţiu anti-urban 
conceput de Hans Scharoun ca un imens parc traversat de artere majore de circulaţie şi 
punctat de edificii culturale prestigioase: Neue Nationalgalerie (Mies van der Rohe), 
Filarmonica şi o sală de concerte de cameră (Hans Scharoun, Edgar Wisniewski), 
Biblioteca de Stat (Hans Scharoun) si un complex muzeal, la care se adaugă o biserică 
neoromanică şi, nu departe, siluetele exuberante ale noilor intervenţii din Potsdamer Platz 
— un cámp nestructurat de forme neierarhizate, de sine-státátoare, fiecare clamándu-si 


unicitatea. 


Pentru a recupera, ín conditiile de astăzi, calitatea pierdută a spațiului urban „de 
altădată”, e nevoie ca fiecare proiect să fie conceput 
- ca o intervenţie într-un organism care evoluează permanent, cu 
conflictele şi antagonismele sale 
- ca mediere, în scopul reconcilierii, între oraş şi arhitectură, între 
necesitățile individuale şi cele ale oraşului — cu descoperirea raportului just 
între afirmarea individuală a edificiului şi înscrierea benefică în context, 
eventual prin regenerarea țesuturilor, remodelarea lor, prin creerea / 


continuarea / interpretarea unui tesut urban existent. 

